Ali kako ograničenja popuštaju i prilike za putovanje postaju sve realnije sa masovnim vakcinacijama, testiranjem i imunitetom u lokalnoj populaciji, možemo da dozvolimo sebi da ponovo počnemo da planiramo putovanja i putujemo svetom.\nJedno takvo mesto koje obećava obilje zabave, mega tržne centre, besprekorne javne površine i bujne zelene predele usred užurbanog gradskog pejzaža futurističkog izgleda je Singapur – destinacija koja se ne može uporediti ni sa jednom drugom.\nŠta je to što privlači posetioce širom sveta da posete Singapur?\nOstrvski grad-država u jugoistočnoj Aziji možda je male geografske veličine ali može mnogo toga da ponudi turistima iz celog sveta. Od svojih trgovačkih četvrti do predivnih vrtova i nebodera, u Singapuru zaista moćete uživati u luksuznom odmoru. Da biste saznali više, u galeriji smo izdvojili neke od luksuznih turističkih destinacija i aktivnosti u kojima možete uživati ukoliko odlučite da Singapur bude vaša sledeća destinacija.


Predsednik opštine Inđija Petar Filipović, zamenik predsednika Milan Bodiroža, načelnik Opštinske uprave Inđija i pojedini načelnici odeljenja Opštinske uprave,\nPostavio dana 25. 11. 2014. Novinar RTI\n::Žitarice su u tržišnom naletu\nŽitarice su u velikom tržišnom naletu. Nakon dvonedeljnog cenovnog pada, na tržištu kukuruza je usledio rast. Povećana potražnja od strane izvoznika, kao i rast vrednosti evra u odnosu na domaću\nRukometaši „Inđije“ pobedom okončali su jesenji deo sezone u Prvoj ligi „Sever“. U meču 11. kola, koji se odigrao u Novoj Pazovi, bili su bolji od domaćina koje su savladali sa 30 : 22.Inđijci su tako završili prvi deo takmičenja na 7. mestu, sa pet ostvarenih pobeda, dva nerešena meča i četiri poraza.\nKošarkaši „Železničara“ nakon ubedljive pobede „kod kuće“ prošlog vikenda, u Srbobranu, u 8. kolu Prve muške regionalne lige „Sever“ sa ekipom „Akademik“, trenutno šestoplasiranom na tabeli, izgubili sa rezultatom 79:73.\nPredsednik opštine Inđija Petar Filipović, zamenik predsednika Milan Bodiroža, načelnik Opštinske uprave Inđija i pojedini načelnici odeljenja Opštinske uprave, direktori javnih preduzeća „Komunalac, „Vodovod i kanalizacija“, „Ingas“ i „Direkcija za izgradnju opštine Inđija“ tokom prve nedelje decembra obiće će sve masne zajednice u cilju što adekvatnije pripreme budžeta opštine Inđija za 2015. godinu.


SAD proširile sankcije Teheranu\nSAD proširile su danas sankcije protiv Irana, saopšteno je iz Stejt departmenta. "SAD danas su usvojile tri odvojena paketa sankcija usmjerenih protiv obavještajne službe Irana i Ministarstva obavještajnih poslova i bezbjednosti /MOIS/", izjavila je portparol Stejt departmenta Viktorija Nuland.\n"MOIS je na listi sankcionisanih zbog svoje umiješanosti u ozbiljna kršenja ljudskih prava iranskog naroda kao i zbog podrške terorističkim grupama, ukljčujući Al kaidu, Hezbolah i Hamas", rekla je ona. Ona je dodala da se drugi dio sankcija odnosi na podršku MOIS-a sirijskom režimu u brutalnoj represiji sirijskog naroda.\nSavjet bezbjednosti UN već je ranije uveo sankcije Iranu. Zapadne zemlje, predvođene SAD, vjeruju da Islamska Republika pokušava da izgradi nuklearno naoružanje, ali Teheran insistira da mu je nuklearna energija potrebna radi generisanja struje isključivo u civilne svrhe.


GERAKINI KUĆA CHRISTOS\nPotpuno nova kuća Christos nalazi se u mirnom delu Gerakinija na oko 30m od obale, a na 150m od uredjenog dela plaže. Izuzetno komforni i kompletno opremljeni duplexi se nalaze u prizemlju i na prvom spratu. Sastoje se od dnevne sobe sa kompletno opremljenom kuhinjom sa rernom. U kuhinji se nalazi ugaoni trosed na kom mogu spavati odrasla osoba i dete. Pored dnevne sobe, postoje i dve potpuno odvojene spavaće sobe, jedna sa francuskim ležajem, a druga sa dva klasična ležaja. Svaki duplex ima TV i klima uredjaj čije je korišćenje uključeno u cenu kao i rezervisano parking mesto ispred ili u dvorištu kuće.


U pitanju i nacionalna bezbednost: Amerika smanjuje uvoz uranijuma iz Rusije - 07.05.2021, Sputnik Srbija\nAmeričko Ministarstvo energetike zajedno sa Kongresom namerava da radi na smanjenju uvoza ruskog uranijuma, zamenjujući ga svojim resursima i isporukama iz... 07.05.2021, Sputnik Srbija\nMnogi kongresmeni su izražavali zabrinutost zbog toga što SAD uvoze značajan deo uranijuma iz Rusije. Oni su predložili da povećaju svoju proizvodnju pomoću postrojenja korporacije „Centrus“ koja je ranije sklopila sa Ministarstvom energetike ugovor za pravljenje kaskade centrifuga za mogućnosti proizvodnje goriva sa visokim sadržajem nisko obogaćenog uranijuma za moderne reaktore (reč je o uranu koji je obogaćen od pet do 20 odsto). Tokom povećanja proizvodnje svog uranijuma, američki zakonodavci su predložili da se nađe zamena za uvoz iz Rusije.Član komiteta Čak Flajšmen je rekao da je „sramotno to što ne postoji unutrašnji izvor uranijuma u SAD“.„Potrebni su nam kapaciteti za obogaćivanje uranijuma kako za naše programe nacionalne bezbednosti, tako i za sledeću generaciju nuklearnih reaktora. Zaista smatram da je sopstveni izvor obogaćenog uranijuma važan za zemlju“, istakla je ministarka.U ovom trenutku SAD kupuju 15 odsto ukupne količine uranijuma od Rusije, a još 18 odsto od Kazahstana.Pročitajte još:\nsvet, vesti, uranijum, sad, rusija\n13:01 07.05.2021 (Osveženo: 01:13 26.08.2021)\n© AP Photo / Dmitry LovetskyKamioni sa uranijumom za nuklearne reaktore čekaju na utovar u luci u Sankt Peterburgu.\nMnogi kongresmeni su izražavali zabrinutost zbog toga što SAD uvoze značajan deo uranijuma iz Rusije. Oni su predložili da povećaju svoju proizvodnju pomoću postrojenja korporacije „Centrus“ koja je ranije sklopila sa Ministarstvom energetike ugovor za pravljenje kaskade centrifuga za mogućnosti proizvodnje goriva sa visokim sadržajem nisko obogaćenog uranijuma za moderne reaktore (reč je o uranu koji je obogaćen od pet do 20 odsto). Tokom povećanja proizvodnje svog uranijuma, američki zakonodavci su predložili da se nađe zamena za uvoz iz Rusije.\nČlan komiteta Čak Flajšmen je rekao da je „sramotno to što ne postoji unutrašnji izvor uranijuma u SAD“.\n„Potrebni su nam kapaciteti za obogaćivanje uranijuma kako za naše programe nacionalne bezbednosti, tako i za sledeću generaciju nuklearnih reaktora. Zaista smatram da je sopstveni izvor obogaćenog uranijuma važan za zemlju“, istakla je ministarka.\nU ovom trenutku SAD kupuju 15 odsto ukupne količine uranijuma od Rusije, a još 18 odsto od Kazahstana.\nRusija razbija američki „mit“: UN ne zabranjuju Iranu da obogaćuje uranijum


Uspešna završnica turnira: Hokejaši Partizana slave drugo mesto\nŠampion Srbije nadigrao je bugarskog prvaka i zasluženo zauzeo drugo mesto na turniru koje su mu golovima doneli Dragan Komazec (dva gola), Srđan Ristić i Dušan Janković. Podmlađeni tim Rašida Šemsedinovića odlično se nosio sa iskusnim rivalom (prosek godina 34, naspram 22 Partizanovih hokejaša) koji u svojim redovima ima tri slovačka i jednog ruskog internacionalca, dok su u prva dva kola ostavili vrlo dobar utisak.\nPrvo mesto na turniru i plasman u drugu rundu (Haka, 21-23. oktobar) osvojio je turski prvak Zejtinburnu koji je u nedelju zabeležio i treću pobedu na turniru, protiv izraelskog Bat-Jama rezultatom 19:2.\nPrvi period protekao je u veoma izjednačenoj igri obe ekipe, a na prvi gol čekalo se do prvog Partizanovog isključenja u 12. minutu. Ipak, ono nije došlo kao posledica “pauer pleja”, već tehničke greške prilikom promene postava. Slovački internacionalac Juraj Dušička presekao je pas u neutralnoj trećini, a zatim savladao Milana Lukovića. Međutim, Partizan se vrlo brzo oporavio, pa je samo tri minuta kasnije imao vođstvo. Prvo je Srđan Ristić na isteku 14. minuta ukrao pak u trećini protivnika i poravnao rezultat, da bi Dragan Komazec dvadesetak sekundi kasnije pogodio snažnim udarcem sa plave linije za vođstvo od 2:1.\nHokejaši Partizana slave gol Srđana RistićaFoto: YouTube/Madstreamteam\nU četvrtom minutu drugog dela viđena je komična situacija kada je jedan hokejaš domaće ekipe vratio pak sa Partizanove plave linije ka svom golmanu Dimitru Dimitrovu koji je ostao iznenađen, pak mu je prošao ispod palice, pa su „Crno-beli“ stigli do prednosti od 3:1, a gol je pripisan Komazecu. Partizan je u 27. minutu imao odličnu priliku da možda uvede utakmicu u mirniji nastavak, ali Nenad Raković nije iskoristio kontru „jedan na nula“, da bi samo minut kasnije Aleksej Jotov vratio potpunu neizvesnost u meč.\nTako je i bilo gotovo celu jednu trećinu. Partizan je bio dominantiji u najvećem delu druge trećine, a domaćin na startu poslednjeg nastavka, iako nije bilo golova sve do 50. minuta kada je mladi Dušan Janković šutirao u kontranapadu, a golman domaćina ponovo nespretno reagovao za novo vođstvo od dva gola crno-belih „oklopnika“. Partizan se od tog momenta više koncentrisao odbrani svog gola, dok je u nekoliko napada imao priliku da reši pitanje pobednika, ali pogotka nije bilo. Međutim, i to je bilo dovoljno za zaslužen trijumf i osvajanje drugog mesta na turniru u bugarskoj prestonici – 4:2.\n1. Zejtinburnu 3 3 0 0 0 32:6 9\n2. Partizan 3 2 0 0 1 12:14 6\n3. Irbis-Skejt 3 1 0 0 2 9:13 3\n4. Bat-Jam 3 0 0 0 3 10:30 0


BH novinari: Javni poziv kriznim štabovima Federacije BiH i Kantona Sarajevo - safejournalists\nBH novinari: Javni poziv kriznim štabovima Federacije BiH i Kantona Sarajevo\nTuesday March 31st, 2020) BHJAMain\nSARAJEVO, 31.03.2020. – Upravni odbor Udruženja/udruge BH novinari poziva Krizni štab Federacije Bosne i Hercegovine i Krizni štab Kantona Sarajevo na otvoreno, efikasnije i javno odgovornije komuniciranje sa medijima u Sarajevu, koje će uključivati više mogućnosti za postavljanje novinarskih pitanja i dobijanje cjelovitih odgovora u vezi sa koronavirusom i posljedicama pandemije za stanovnike glavnog grada i cijele Bosne i Hercegovine.\nJedan broj novinara, iz medija sa sjedištem u Sarajevu, žalili su se Liniji za pomoć novinarima zbog ograničenih mogućnosti postavljanja pitanja i dobijanja relevantnih i cjelovitih informacija u vezi sa smrtnim slučajevima, testiranjem na koronavirus, pripremom izolatorija, raspodjelom obaveza i odgovornosti između domova zdravlja, bolnica i Kliničkog centra, itd. Posebno zabrinjava činjenica da najviši dužnosnici Federacije BiH i Kantona Sarajevo izbjegavaju odgovoriti na kritička pitanja i javno propitivanje svrsishodnosti pojedinih mjera i odluka državnih organa ili javnih institucija, čime se unosi dodatna zbunjenost i strah među građane.\nUO BH novinara odaje priznaje kriznim štabovima i vladama Federacije BiH i Kantona Sarajevo na uspostavljanju media poola kao sigurnog i razumnog načina organizovanja konferencija za novinare u ovom kriznom razdoblju. Međutim, istovremeno upozoravamo kako organizovanje press konferencija bez fizičkog prisustva novinara, kao i isključivanje mogućnosti njihovog direktnog dijaloga sa javnim zvaničnicima tokom trajanja konferencije, nužno vodi ka cenzuri, nepotpunom informiranju građana i mogućim političkim manipulacijama određenim informacijama.\nZbog toga Upravni odbor BH novinara traži od ova dva krizna štaba da, zajedno sa javnim televizijskim kućama (koje su osigurale direktni prijenos i dijeljenje signala sa svim medijima) stvore pretpostavke za direktno sudjelovanje novinara na press konferencijama – u ograničenom broju i na zahtjev medijskih kuća. Također, tražimo da svi članovi Kriznog štaba Kantona Sarajevo i Kriznog štaba Federacije BiH unaprijed medijima dostave liste sa imenima osoba koje će govoriti na konferenciji za medije i kojima je moguće dostaviti pitanja putem e-maila, a odgovore direktno dobiti na samom pressu.\nBHN, Sarajevo, 31/03/2020


Srbi počeli da pakuju kofere\nРубрика: Политика, Актуелно Аутор: новинарство пута прочитано Датум: 16.01.2010 Одштампај\nOdluka je posledica rupe u budžetu, ali i novi pokazatelj da vlada nema ideju šta će sa Kosovom. Novi talas iseljavanja Srba sa Kosmeta mogao bi da usledi\nnakon odluke Ustavnog suda da ukine „kosovski dodatak“, odnosno finansijsku pomoć koju su dobijali zaposleni u prosveti, zdravstvu i državnim firmama na Kosmetu. Upravo taj novac mnogima je bio motiv za ostanak i pored loših životnih uslova i večite borbe sa nestašicom struje i vode.\nDirektorka Doma zdravlja u Gračanici, Rada Trajković, veruje da će srpski intelektualci na Kosovu polako odlaziti, a da će preostali biti prepušteni asimilaciji.\n– Šteta i udar koji će se naneti odlukom o ukidanju „kosovskog dodatka“ su više psihološki, ali i finansijski. Intelektualci u centralnoj Srbiji imaju mogućnost da rade i mimo posla za koji ih plaća država dok intelektualci na Kosovu tu mogućnost nemaju – objašnjava Trajkovićeva dodajući da bi Srbija trebalo da se ponaša kao Izrael, koji svojim državljanima u Gazi mesečno daje tri plate.\nDušan Janjić, direktor Foruma za etničke odnose, smatra da je ova odluka posledica rupe u budžetu, ali još jedan pokazatelj da vlada nema plan i ideju šta sa Srbima na Kosovu.\n– Oko 22.500 Srba je primalo ovu vrstu pomoći, iako se pouzdano zna da od tog broja 11.000 više ne živi na Kosmetu. Trebalo je videti ko stvarno radi, a ko je tu samo za vikend, a ne da budu pogođeni lekari i nastavnici koji obavljaju svoj posao i bez kojih će Srbi ostati bez vodeće elite. Izvesno je da će jedan deo napustiti Kosovo, a ostali će preći na kosovski budžet. Već sada oko 4.000 ljudi na severu prima pomoć od kosovskih vlasti, a ne verujem da je to bio cilj naše Vlade – objašnjava Janjić, dodajući da je postoji mogućnost da se ova greška ispravi.\nSpekulisalo se sa velikim ciframa, ali se nikada Vlada Srbije nije saopštila koliko tačno novca ide za Srbe na Kosovu, jer se taj fond parča na nekoliko ministarstava i javna preduzeća. Janjić kaže da nikada do tog podatka nije uspeo da dođe, a da je tek na nedavnom sastanku u Beču, od službenika bliskog vlasti čuo da je reč o sumi od pola milijarde evra na godišnjem nivou. On sumnja da sav taj novac stiže do Srba na Kosovu.\n– Vlada treba konačno da kaže ko sve prima pare jer su tu ogromne zloupotrebe. Primera radi, USAID je uložio 23 miliona dolara ze nekoliko projekata u Mitrovici, a pouzdano znam da je to prikazano kao trošak iz srpskog budžeta. Znači, neko je ukrao taj novac. I to nije jedini primer, dodaje on, i podseća da iako su zloupotrebe česta tema, niko nikada nije odgovarao.\nOdluka Ustavnog suda je pokrenula i komentare da „vlast polako diže ruke od Kosova“, ali ministar za Kosovo i Metohiju Goran Bogdanović tvrdi da se ništa značajno neće promeniti u borbi Srbije za očuvanje Kosmeta:\n– Naravno da niko nije srećan zbog ove odluke, koja će se svakako odraziti na uslove života Srba u pokrajini, ali je u pitanju ustavna odluka, koja se mora ispoštovati – kazao je Bogdanović. On je uveren da ukidanje te odluke neće dovesti do iseljavanja Srba sa Kosova i Metohije.\n„Kosovski dodatak“, odnosno dupla plata, uvedena je 2003. godine, a 2008. je taj procenat smanjen na 50 odsto iznosa plate.\nTadić pritisnuo Ustavni sud\nOčigledno je da nema para u srpskom budžetu, ali činjenica da je Ustavni sud upravo sada doneo ovakvu odluku otvara i neka druga pitanja.\n– Vlada je trebalo da skreše budžetska davanja jer nema novca da plaća sve što je obećala, pa je očigledno pritisla Ustavni sud da to uradi umesto nje. Istina je da za isplatu „kosovskog dodatka“ nije bilo pravnog osnova, ali to što je doneta upravo sada pokazuje da Ustavni sud nije nezavisan od pritisaka predsednika Borisa Tadića i to bi trebalo da nas ozbiljno sve zabrine – kaže Janjić.\n16. 08. 2010. 00:00h | J. L. PETKOVIĆ\n« « Претходне вести: Luksuz ne priliči vladikama\nНаредне вести: Crkveni kalendar zaštićen greškom » »


Potpredsjednik Monaka demantovao odlazak Falkaa - Vijesti.me\nPotpredsjednik Monaka demantovao odlazak Falkaa\n"Nemamo namjeru da dopustimo Falkau da ode iz kluba, samo šest mjeseci pošto smo za njegov transfer dali Atletiko Madridu 60 miliona eura", rekao je Vasiljev za špansku "Marku".\nRadamel Falkao u januaru neće napustiti Monako i preći u Real, odbacio je spekulacije potpredsjednik Monaka Vadim Vasiljev.\nKomentarišući izjavu predsjednika Reala Florentina Pereza španskoj televiziji da Falkao, koji je sa osam golova vodeći strijelac francuske lige, želi da ode u Madrid, Vasiljev je rekao da Falkao ima petogodišnji ugovor.\n"Ako treba da to kažem hiljadu puta, reći ću - nema mogućnosti po ugovoru da on napusti klub", rekao je Vasiljev i dodao da smatra neprimjerenim da predsjednik drugog kluba priča o igraču koji je ugovorom vezan za Monako.\n"Namučili smo se da ga dovedemo u klub i zaista bi bilo besmisleno da ga pustimo da ode, da li na zimu, na ljeto, ili bilo kada", rekao je Vasiljev.\nFalkao je, takođe, početkom oktobra odbacio mogućnost da napusti Monako i pridruži se "kraljevskom klubu" u januarskom prelaznom roku.


DONACIJA "LUKOILA" UDRUŽENJU PARAPLEGIČARA ZLATIBORSKOG OKRUGA - Užice Oglasna Tabla\nновембар 18, 2016 новембар 18, 2016 0268\nKompanija LUKOIL uručila je Udruženju paraplegičara Zlatiborskog okruga donaciju vrednu 246.000 dinara. Donacija sadrži rezervne delove za pomagala koja koriste članovi Udruženja, sanitarne sprave, medicinski i sanitarni potrošni materijal..\nZahvaljujući se na donaciji predstavnicima LUKOIL-a gradonačelnik Užica je podsetio da je kontakt i saradnju sa ovom kompanijom inicirala Kancelarija za saradnju sa Ruskom federacijom.\n– “Imamo dobar koncept da zajednički sa Nacionalnom službom za zapošljavanje kroz javne radove finansiramo rad ove Kancelarije. Kada je osnovana, rekli smo da je cilj ne samo da radimo na političkoj promociji, već i na ekonomskoj saradnji između dve države, između grada Užica i gradova u Ruskoj Federaciji. Međutim, veoma važan vid saradnje jeste i pomoć udruženjima invalidnih lica u našem gradu kojih je 11 i koji imaju preko 1.500 članova”. Gradonačelnik je izrazio nadu da će grad Užice zajedno sa ruskim kompanijama u budućnosti imati još značajnih humanitarnih projekata.\nZahvalnost za humani gest ruske kompanije uputila je i direktorka filijale Nacionalne službe za zapošljavanje u Užicu Zorica Milošević, kao i Elena Draškić iz Kancelarije za saradnju sa Ruskom federacijom koja je posebno istakla:\n-„Pružanjem podrške i pomoći vi niste poklonili samo materijalna dobra, nego ste dali ljudima radost i nadu za bolje sutra.“\nVerica Mandić, sekretar Udruženja paraplegičara Zlatiborskog okruga naglasila je da će zahvaljujući velikodušnosti LUKOIL-a Udruženje biti u mogućnosti da svakom od 40 članova, u skladu sa potrebama, podeli odgovarajuću pomoć.\n-„ Ova donacija za nas ima posebnu vrednost, jer pokazuje vašu spremnost da se bavite našim potrebama, problemima i da pomognete u njihovom rešavanju“- istakla je Verica Mandić.\nAna Janković, direktorka za personal i administrativna pitanja LUKOIL-a u Srbiji izrazila je zadovoljstvo što je baš u godini u kojoj ova kompanija obeležava 25 godina postojanja, realizovana i ova donacija.\n-„Nadam se da ćemo ovom donacijom članovima Udruženja bar na neki način pomoći i dati “vetar u leđa” i da će oni osetiti pozitivnu energiju koju Lukoil širi svuda u svetu kao socijalno odgovorna kompanija“- rekla je Ana Janković.\nPredsednik Udruženja paraplegičara Zlatiborskog okruga Miloš Zarić, naš istaknuti paraolimpijac, uručio je predstavnicima LUKOIL-a zahvalnicu i radove članova Udruženja nastale u okviru kreativnih radionica, a u ime Srpsko ruskog kluba zahvalnicu je uručio predsednik Kluba Nemanja Spalović.


Vi ste ovdje: Home Vijesti iz Penjice Sastanak u Poslovnom centru Petnjica\nCilj susreta je bilo unapredjenje saradnje na relaciji Dijaspora - Domovina na prioritetnim razvojnim projektima naše opštine i razmjena mišljenja i ideja o daljim aktivnostima i oblicima djelovanja.Tema za razgovor je bilo dosta i svaka je sama po sebi bila značajna, ali je svakako najbitniji zaključak da Dijaspora i Domovina moraju zajednički i koordinisano raditi da bi se postigao željeni cilj. Lijepo je bilo čuti da su obje strane voljne da zajedničkim snagama rade na razvoju Bihora,naravno koliko je to u mogućnosti jednih i drugih. Saglasni su da mora funkcionisati veza Država - Lokalna samouprava - Dijaspora da bi se došlo do rezultata, i da svako pojedinačno mora dati svoj doprinos. Saglasni su i u tome da projekti ekonomskog karaktera moraju biti prioritetni i da u tom planu treba imati strategiju zajedničkog djelovanja.\nmajući u vidu da je u Crnoj Gori komplikovana administracija veliki problem i tačka spoticanja kada su strana ulaganja i investicije u pitanju, treba raditi na kreiranju povoljnijeg poslovnog ambijenata da bi naši ljudi iz dijaspore ulagali i pokretali svoje biznise u Bihoru i na taj način direktno donosili korist i sebi i lokalnoj zajednici. Jer je činjenica da ako neko želi da uloži novac normalno je da u tome vidi neku svoju ekonomsku računicu.Takodje, sobzirom da je podržana ideja da u sazivu Skupštine Republike Crne Gore budu i predstavnici dijaspore, značajno bi bilo i da u lokalnoj samoupravi dijaspora ima svoje predstavnike.Nadamo se da će ovakvih susreta biti još na različitim nivoima i da će se brzo krenuti i sa konkretnim djelovanjem u pravcu razvoja Bihora,jer smo dovoljno tapkali u mjestu ili čak koračali unazad,krajnje je vrijeme da svi zajedno i svako pojedinačno, damo svoj doprinos za naš bolji Bihor ...


Audiovox uspešno organizovao akciju ČUTI I RAZUMETI 2017\nU petak 22. septembra 2017. godine Audiovox je po šesti put uspešno organizovao sada već tradicionalnu humanitarnu akciju ČUTI I RAZUMETI posvećenu osobama sa oštećenim sluhom.\nOvaj društveno odgovorni projekat kompanije Audiovox je pokrenut sa idejom da se u Svetskoj nedelji gluvih i nagluvih osoba skrene pažnja javnosti na njihove potrebe i probleme sa kojima se susreću u svakodnevnom životu.\nKao i svake godine, i ovaj put su nam se pridružili prijatelji iz specijalnih škola za za decu oštećenog sluha iz Subotice, Novog Sada, Jagodine i Niša, kao i predstavnici škole iz Kragujevca.\nAkcija je ove godine bila zamišljena kao druženje iz tri dela, prvo su se učesnici okupili u 12 časova u Kulturnom centru Čukarica gde je održan kraći program, zatim je usledilo druženje u veselom tramvaju koji je učesnike prevezao do Kalemegdana gde se nastavio treći deo druženja sa turističkim vodičem.\nDetaljnije informacije o ovogodišnjoj akciji i svim prethodnim možete videti na zvaničnom sajtu humanitarne akcije ČUTI I RAZUMETI - www.cutiirazumeti.com


Padaju maske: Ostvaruju se Tuđmanove opsesije — pod zaštitom NATO-a (video) - Sputnjik Srbija\n18:45 03 Jun 2020\n22:34 04.12.2017 (osveženo 22:58 04.12.2017) Preuzmite kraći link\nKakvi su izgledi za normalizaciju srpsko-hrvatskih odnosa posle najnovijih presuda Haškog tribunala i kakve poruke iz Vašingtona šalje „Atlantski savet“.\nBile su to teme novog izdanja emisije „Na nišanu Miroslav Lazanskog, čiji su gosti bili Vladislav Jovanović, bivši ambasador SR Jugoslavije pri UN i ministar spoljnih poslova, predsednik Saveza Srba iz regiona Miodrag Linta i Zoran Pusić, predsednik Građanskog odbora za ljudska prava iz Zagreba, koji je i kopredsednik Igmanske inicijative.\nPusić kaže da su mnogi ljudi u Hrvatskoj osuđivali agresivnu politiku, prisećajući se da je organizacija kojoj pripada još u decembru 1993. godine napisala otvoreno pismo Tuđmanu, u kojem ga je obavestila da joj se javljaju ljudi koji su prisiljeni da idu u rat u BiH, a koji to ne žele.\nOn očekuje pretnje posle aktuelnog pisma njegovog udruženja građana Vladi i Saboru Republike Hrvatske koje su objavili portali u Hrvatskoj, pre svega zbog komentara o učešću Tuđmanovog režima u ratu Bosni i Hercegovini.\nZašto Kolindi nije lako (video)\n„To smo osuđivali od samog početka, a sada smo pozvali Vladu da se u interesu Hrvatske, ali i u interesu boljih odnosa u regionu, suoči sa činjenicama koje su poznate i puno pre haške presude šestorici. To je jedna liliputanska imperijalistička politika, nažalost, opsesija Franje Tuđmana time da deo BiH pripoji Hrvatskoj“, kaže Pusić.\nNa pitanje Lazanskog da li Srbi koji participiraju u vlasti sa Hrvatskom demokratskom zajednicom mogu da utiču na poboljšanje odnosa između službenog Beograda i Zagreba predsednik Saveza Srba iz regiona Miodrag Linta kaže da je to vreme prošlo.\nOn objašnjava da je iza nas period kada su ključne snage, pre svega HDZ, udruženja branitelja i Rimokatolička crkva, napravile prećutni konsenzus, dogovorile se da spuste retoriku, naprave privid da je Hrvatska demokratska zemlja, da rešavaju probleme Srba. Kada su ušli u EU i NATO, skinuli su maske i vratili su se tvorcu njihove države Franji Tuđmanu i njegovoj politici, kaže Linta.\n„Hrvatskoj odgovara sadašnja situacija u međunarodnim odnosima, ovaj odnos dvostrukih standarda zapadnih sila prema Rusiji. U toj konstelaciji, Hrvatska kao verni saveznik NATO-a, Vašingtona i Brisela koristi poziciju da zbog te svoje lojalnosti ne dobija opravdane kritike zbog kršenja ljudskih prava, ratne retorike, zbog nespremnosti na saradnju sa državama u regionu“, kaže Linta.\nKomentarišući poruke o istorijskom pomirenju Amerike i Srbije koje stižu iz „Atlantskog saveta“ Vladislav Jovanović kaže da taj savet ne može tek tako da izbaci nešto u vazduh, a da prethodno nije bio u dodiru sa zvaničnom Amerikom. On i postoji da bi promovisao ciljeve NATO-a, posebno kod nas na Balkanu, kaže Jovanović.\nKitarovićeva: Hrvatski narod bio žrtva „velikosrpske agresije“\n„Pošto su do sada bili neuspešni u privlačenju srpske javnosti, posebno za ideju o NATO-u, pa i srpskih političara od 2012. godine, zaključili su da treba da pređu u fazu 2. To znači da Srbiju i njene političke rukovodioce šarmiraju ’dobrim namerama‘ i inicijativama. Veruju da će kroz to moći i da pozitivno utiču na javnost“, objašnjava Jovanović.\nGosti emisije „Na nišanu Miroslava Lazanskog“ slažu se da zbog unutrašnjih potreba Hrvatska želi da kontinuirano zadrži negativnu sliku o Srbiji, da njome na neki način plaši građane. To odgovara naročito desničarskim partijama, ali i drugim. Zajednički je nepisani interes da se Srbija trajno zadrži u negativnoj slici, zaključuju sagovornici Miroslava Lazanskog, koji je konstatovao da odnosi između Srba i Hrvata nisu loši, koliko i odnosi njihovih država.\nNa nišanu Miroslava Lazanskog, NATO, Kolinda Grabar-Kitarović, Hrvatska


Brčanski Forum - Vučić: Moramo biti realni o Kosovu\n"Vreme je da kao narod prestanemo kao noj da zabijamo glavu u pesak i da pokušamo da budemo realni, da ne dopustimo sebi da izgubimo ili nekome predamo ono što imamo, ali i da ne čekamo da će nam u ruke doći ono što smo davno izgubili," napisao je Vučić u autorskom tekstu za Blic.\nPodsjećajući da je svojevremeno Shimon Peres objasnio da insistira na pregovorima sa Palestincima rekavši "a zamislite samo šta bi moglo da bude ako to ne radi", Vučić ukazuje da i on kada treba da odgovori na pitanje o potrebi dijaloga sa Prištinom i unutrašnjim srbijanskim dijalogom o Kosovu kaže "a samo zamislite šta bi moglo da bude...ako odjednom svi zaćutimo, ako prestanemo da razgovaramo", prenosi Tanjug.\n"Ja posle toliko godina bavljenja politikom na ovim prostorima taj odgovor vrlo dobro znam. Još od 1878. godine, od stvaranja takozvane Prizrenske lige, mi Srbi nismo želeli da budemo dovoljno odgovorni da razumemo snagu i želje Albanaca", kaže predsjednik Srbije.\nRješenje, ističe, ne leži sa jedne strane u našim mitovima i sukobima ali sa druge "ne leži ni u odricanju od svih naših nacionalnih i državnih interesa."\n"Njihov razlog za ovakvu vrstu nečinjenja, koja jeste svojevrsni istorijski zločin s obzirom na težinu pitanja koje ište odgovor leži u pukoj nadi da će neko, nekome, na kraju 'dati Kosovo' i za to, na njihovu radost snositi posledice".\n"Zato što je naše najteže pitanje u osnovi baš to, i zato što je potrebno, kao nikada do sada, da svi, zajedno pronađemo odgovor. I to onaj koji će biti trajan, koji će isključiti sukob kao opciju, i koji će svima na ovim prostorima doneti korist"\nA pronalaženje rješenja, navodi, "zahteva glavu vruću od stalnog razmišljanja, srce koje je hladno na preterane emocije i ruke uprljane kompromisima. I naše i albanske."\n"Vreme je da Srbija radi, razmišlja i dobija, pobeđuje bez sukoba. I ja sam ubeđen da smo, već danas u stanju da to uradimo", kaže Vučić.\n"Svi putevi političke saradnje i ekonomskog napretka bili bi otvoreni za Srbiju. Vrata Evropske unije takođe. U protivnom čuvaćemo konflikt čiji smisao ne razumemo", upozorava predsjednik Srbije.\n"Da bi naš napredak bio stalan i održiv, moramo, ako ništa drugo bar da pokušamo da razrešimo kosovski Gordijev čvor, a ne da se krijemo i najteži teret ostavimo našoj deci. Živeti, znači ljubiti zemlju po kojoj koračaju deca, a ne samo hvaliti se pobedama svojih dedova", zaključuje Vučić.


Premijera predstave "DESET LJUTIH GUSARA" u Smederevu - Konkursi regiona\nby KR 16/01/2012 17/01/2012 085\nU četvrtak 9. februara, sa početkom u 19:30 u Centru za kulturu Smederevo, biće premijerno izvedena predstava za decu Deset ljutih gusara pozorišta Kreativni haos, kancelarije za mlade Smederevo.\nPredstava je rađena po motivima pesme Deset ljutih gusara pesnika Ljubivoja Ršumovića.\nKrajem 2010. god. aktivisti KZMSD snimali su šest edukativnih filmova. Na snimanju poslednjeg filma došli su na ideju da osnuju omladinsko amatersko pozorište – „Kreativni haos“. Rešili su da od scenarija za 6. film, koji je napisao Miloš Trifunović, naprave pozorišnu predstavu – „Malograđanski urnebes“. Premijera predstave je održana 14. februara 2011, i to je bio zvanični početak rada pozorišta.\nDirektor CZK, Milan Mišić, nakon gledanja predstave kontaktirao je koordinatorku KZM, Marinu Janković, sa željom da ustupi prostor CZK pozorištu.\nNa ovogodišnjim „Nušićevim danima“ pozorište je u revijalnom delu festivala odigralo predstavu o Nušićevim ljubavima. Nakon uspešnog pojavljivanja na danima, unapredili su svoj rad dovođenjem koordinatorke pozorišta Nevene Rakočević. Trenutno rade radionicu, kojom postavljaju osnove rada u pozorištu.\nDođite da se dobro zabavimo 🙂


Srbija postaje velesila u proizvodnji litijuma? Prva faza - 2.000 radnika - Sputnjik Srbija\n23:24 10 April 2021\n15:17 24.02.2021 Preuzmite kraći link\nDa li će Srbija postati velesila u proizvodnji litijuma? Za iskopavanja jadarita, minerala u kojem su litijum i bor, sprema se domaći ogranak svetske kompanije „Rio Tinto“.\nKako će oni od zagađenja zaštititi ljude koji žive oko reke Jadar? O tome je za TV Prva govorila Vesna Prodanović, direktorka kompanije „Rio Sava eksplorejšn“.\nJedno od šest najvećih nalazišta u svetu\n„To je jedno od šest najvećih nalazišta u svetu i procenjuje se da ukupno činimo oko 10 odsto svetskih rezervi. Znate da je litijum strateški mineral kada je reč o skladištenju energije. Mi svi pričamo o zelenoj energiji i upravo ta činjenica da na našoj teritoriji postoje tako velike zalihe litijuma, privlači veliku pažnju“, istakla je Vesna Prodanović.\n„Litijum je važan u auto-industriji, a mi se nalazimo na pragu automobilske industrije Evrope, tako da je zaista značaj projekta veliki“, navela je ona.\nProdanovićeva kaže da postoji velika zabrinutost za ekologiju i zaštitu životne sredine, te da ona zabrinutost deli sa građanima.\n„Ta zabrinutost je opravdana u smislu da je ovo jedan ozbiljan industrijski i rudarski kompleks. Želim da naglasim da od 1,5 milijardi koje ćemo uložiti u izgradnju, trećina je rudarski deo, a dve trećine industrijski. To je zaista ozbiljno industrijsko postrojenje i postoje rizici“, navela je ona.\nSve mere zaštite se primenjuju\nProdanovićeva ističe da postoje rizici koje su oni sagledali, kao i da preduzimaju sve mere da to umanje.\n„Znači, ako uzimamo vodu i ako je tretiramo, mi tu vodu puštamo kroz proces za prečišćavanje vode koji je veoma ozbiljan i u koji ulažemo mnogo sredstava, kako bismo vodu u dovoljnom kvalitetu ispustili u dalje tokove. Sve mere i standarde za ekologiju koji su propisani primenjujemo.“\nProdanovićeva kaže da današnji standardi nisu kao pre više desetina godina. Kompanije nemaju ni pravo ni mogućnost da rade na taj način da mere ne primenjuju.\n„Mi isto imamo tu obavezu i sve mere ćemo primeniti“, napominje ona.\n„Samo u sisteme za prečišćavanje vode se ulaže 40 miliona evra. Ako pogledamo koliko koštaju neki drugi sistemi za prečišćavanje vode, koji pokrivaju čitave gradove, znamo da je ovo veoma ozbiljna cifra. Svaki rizik može danas da se pokrije, samo treba da se uloži dovoljno novca. Dakle, štednje u tom delu nema i to je ono što ljudi treba da znaju“, ističe Prodanovićeva.\nHoće li se voda za rad rudnika ispumpavati iz reka?\n„Iz okoline reke Drine, baš iz onih delova koji su već devastirani, ceo proces korišćenja vode je zatvoren - voda se koristi prvo od padavina, zatim voda koja se pojavljuje prilikom kopanja rudnika. Imamo sisteme za prečišćavanje voda. Upravo sutra imamo u Loznici sastanak radne grupe gde će naši stručnjaci detaljno objasniti neka tehnička rešenja koja primenjujemo“, rekla je Prodanovićeva, preneo je B92.\nProstor koji će se koristiti obuhvata gotovo 294 kvadratna kilometra. Na pitanje koliko će meštana morati da napusti svoje domove, kako će biti obeštećeni i kako se sarađuje sa lokalnom zajednicom ona kaže da je saradnja dobra i da je bazirana na fer principima.\n„Postoji velika zabrinutost i to je zaista osetljivo pitanje. Oko 250 hektara treba da otkupimo, 350 vlasnika, zemlje i pokretnih i nepokretnih dobara, ali ono što je najosetljivije - 52 porodice treba da se presele. Mi sa svakom radimo pojedinačno, ne samo da napravimo fer program kompenzacije u smislu finansijske podrške, nego postoji i velika nematerijalna podrška“, objasnila je Prodanovićeva.\nOna napominje da se trećina projekta odnosi na rudarski deo, a dve trećine na industrijski.\n„Mi upravo ovde radimo proces i dobijamo finalni proizvod“, ističe Prodanovićeva.\nOna kaže da „Rio tinto“ nije kompanija koja se bavi proizvodnjom baterija, ali da sarađuje sa firmama koje su zainteresovane da dođu i da je to ono što čini dodatni strateški značaj ovog projekta.\nProdanovićeva kaže da bi izgradnja, ukoliko sve bude u redu, trebalo da krene sledeće godine i da će trajati četiri godine.\n„Dakle, krajem 2026. godine bi trebalo da imamo prvi proizvod.“\nU prvoj fazi, fazi izgradnje za ove četiri godine, oko 2.000 radnika će biti zaposleno, a od faze kada budemo počeli sa radom oko 700-750 radnika. Ukupna vrednost investicije je 1,5 milijardi evra.


EU: Rusko-turski sporazum o Idlibu mora da zaštiti civile\nTanjug 18. septembra 2018. 13:36\nBRISEL – Rusko-turski sporazum o sirijskoj provinciji Idlib mora da zaštiti civile i omogući pristup za pomoć, saopštila je danas Evropska unija.\n„Očekujemo da će sporazum koji su juče postigli ruski i turski predsednik garantovati zaštitu života civila i infrastrukture kao i neometen i održiv humanitarni pristup“, rekla je novinarima portparolka EU, preneo je Rojters.\nRuski predsednik Vladimir Putin i predsednik Turske Redžep Tajip Erdogan saopštili su juče u Sočiju da su se dogovorili da uspostave demilitarizovanu zonu u sirijskoj provinciji Idlib, duž linije dodira pobunjeničkih i vladinih snaga.\nPutin je, posle razgovora sa Erdoganom, rekao na zajedničkoj konferenciji za novinare da će ta zona, širine od 15 do 20 kilometara, biti uspostavljena do 15. oktobra, a da će njome patrolirati mobilne jedinice ruskih i turskih snaga, preneo je Rojters.\nRuski predsednik je rekao i da će iz demilitarizovane zone, do 10. oktobra, biti povučeno teško naoružanje.\nTakođe je naveo da se iz te zone moraju povući radikalno nastrojeni pobunjenici uključujući Nusra front.\nPrema njegovim rečima, sirijska vlada podržava ovaj pristup.


Nastavljaju se pregovori australijske vlade sa Fejsbukom\nTanjug 20. februara 2021. 07:59\nKANBERA – Premijer Skot Morison potvrdio je danas da se nastavljaju pregovori australijske vlade i kompanije „Fejsbuk“ koja je zbog predloženog zakona tokom nedelje onemogućila korisnicima u zemlji da dele i gledaju sadržaje sa vestima na njenoj platformi, prenosi Rojters.\n„Raduje me vest da se „Fejsbuk“ vratio za pregovarački sto“, poručio je premijer Morison na konferenciji za štampu, navodi agencija.\nRojters prenosi da je australijski ministar finansija Džoš Fridenberg potvrdio da je u petak razgovarao sa izvršnim direktorom „Fejsbuka“ Markom Zakerbergom, a da se dalji razgovori očekuju tokom vikenda.\n„Fejsbuk“ je u četvrtak onemogućio korisnicima iz Australije da dele i gledaju sadržaje sa vestima na ovoj platformi, a među blokiranima je i nekoliko naloga Vlade iz domena zdravlja, kao i hitnih službi.\nPotez kompanije je odgovor na novi predlog zakona u Australiji koji je Donji dom parlamenta usvojio u sredu, a očekuje se da ga Senat potvrdi sledeće nedelje, i koji bi trebalo da natera „Fejsbuk“ i druge velike tehnološke kompanije da plaćaju izdavačima za informativne sadržaje, navodi agencija.


Ispod „Crnog kvadrata“ Maljeviča pronađene još dve slike - Sputnjik Srbija\n16:30 18 April 2021\nIspod „Crnog kvadrata“ Maljeviča pronađene još dve slike\n21:15 12.11.2015 (osveženo 21:19 12.11.2015) Preuzmite kraći link\nIspod slike „Crni kvadrat“ Kazimira Maljeviča pronađena je još jedna slika u boji, saopštio je televizijski kanal „Kultura“ pozivajući se na podatke naučne ekspertize koju je sprovela Tretjakovska galerija.\nVorholov portret Lenjina prodat za 4,7 miliona dolara\nKako je saopštila naučna saradnica odeljenja za naučnu ekspertizu Tretjakovske galerije Jekaterina Voronjina, naučnicima je bilo poznato da se ispod „Crnog kvadrata“ krije slika. Tokom istraživanja se ispostavilo da postoje dve slike, a ne jedna.\nPored toga, naučnici su uspeli da dešifruju natpis na „Crnom kvadratu“ koji se pripisuje Maljeviču. Prema mišljenju učesnika u istraživanju, on glasi „Bitka crnaca u tamnoj pećini“, što je, verovatno, aluzija na sliku Alfonsa Alea „Bitka crnaca u tamnoj pećini u dubokoj noći“.\nCrni kvadrat, Tretjakovskaja galerija, Kazimir Maljevič\n16:22 Operacija „Tišina“: Otkriveni detalji plana za izvođenje puča i atentata na Lukašenka


Ajdini: Ekonomija strada zbog pandemije i politike - Kosovo Online\nAjdini: Ekonomija strada zbog pandemije i politike\n10. Januar 2021. • 13:44\nEkonomska situacija na Kosovu je teška, pa bi nakon izbora 14. februara tebalo što pre formirati nove institucije, kako primena Zakona o ekonomskom oporavku ne bi dalje bila odlagana, izjavila je Ljumnije Ajdini iz Kosovskog poslovnog saveza, piše Ekonomija Onlajn.\nAjdini kaže da je stanje proizvođača, a posebno radnika u privatnom sektoru, veoma ozbiljno.\nOna ističe da je prema Zakonu o ekonomskom oporavku, koji je usvojen u decembru 2020. godine, nakon mnogih odlaganja iz političkih razloga, za preduzeća predviđeno preko 200 miliona evra.\nMeđutim, postoji bojazan da će fokus sada biti na izborima, a primena Zakona o eknomsko oporavku biti stavljena u drugi plan.\n"Bila je teška ekonomska godina. Pomalo smo razočarani kosovskom politikom, jer ona utiče na ekonomsku nestabilnost. Umesto da se bavimo ekonomskim oporavkom, imaćemo tri vlade u roku od godinu dana. Stradaju ekonomija, preduzeća, ali i sami građani. Na početku 2021. godine, nadali smo se da ćemo se odmah fokusirati na Zakon o ekonomskom oporavku. Ali imamo izbore i to će uticati na kašnjenje u primeni ovog zakona“, kaže Ajdini.\nOna je ukazala da Kosovo kasni kada su u pitanju ekonomske mere nakon pandemije, jer su mnoge zemlje taj proces započele u septembru prošle godine.\n"Imamo mnogo lošiju ekonomsku situaciju, jer smo se mi kao Kosovo, pored zdravstvene pandemije, suočili i sa političkom pandemijom. Videli smo koliko je dugo trajalo usvajanje Zakona o ekonomskom oporavku. Morali smo da započnemo sa sprovođenjem ovog zakona u junu, zajedno sa novim kriterijumima za zakon o povraćaju“, istakla je Ajdini.\nOna je istakla da cela poslavna zajednica zajedno sa vladom mora da poožuri, jer nema puno vremena da se pomogne privredi Kosova.\nAjdini naglašava da su zemljama EU, ali i regiona, obezbeđene subvencije za proizvođače i izvoznike.\n"Mi smo dali svoje preporuke prilikom izrade zakona o ekonomskom oporavku. U okviru Zakona o ekonomskom oporavku, predviđeno je da se preko 200 miliona evra dodeli kosovskim preduzećima. Ali kriterijumi i dalje ostaju nejasni“, naglasila je on.\nUpitana o statističkim podacima koji pokazuju da je tokom pandemije izvoz povećan i da je trgovinski deficit na Kosovu umanjen, Ajdini kaže da su na to uticali ugovori koje su kompanije imale od ranije.\nAjdini navodi da je zabeležen porast izvoza sa Albanijom, ali i sa drugim zemljama.\n"Imali smo porast izvoza sa Albanijom, Severnom Makedonijom i Srbijom; a kada su u pitanju evropske zemalje imali smo porast izvozasa Italijom i Nemačkom. Mi smo kao poslovna alijansa imali projekat ’Promocija izvoza Kosova ’ i drago nam je što se ispostavilo da je došlo do povećanja“, istakla je ona.\nJedan od faktora koji je pomogao povećanju kosovskog izvoza tokom protekle godine, koji se smatra najtežim za globalnu ekonomiju, uključujući Kosovo, prema njenom mišljenju, jeste povećanje kvaliteta proizvoda.\nAjdini naglašava da su AKB i druge privredne komore preporučile da treba pripremiti strategiju za razvoj i rast kosovskog izvoza, ali te predloge nije uzela u obzir nijedna prethodna vlada.\nekonomija Kosovo epilepsija\nHoti: Aktiviramo novi paket ekonomskog oporavka vredan 222 miliona evra\nPremijer u tehničkom mandatu Avdulah Hoti najavio je u Prizrenu aktiviranje novog paketa za ekonomski oporavak Kosova, čija vrednost iznosi 222 miliona evra, prenosi Indeks Onlajn.\nPoplavljena domaćinstva u Kuzminu, nekoliko porodica evakuisano\nŠatri: Privredi potrebno preko milijardu evra da se oporavi


NATO ZAPRETIO DODIKU: Traže da odustane od vojske Republike Srpske! Šef Alijanse kaže da će štititi oružane snage BiH – UDARNA VEST . rs\n– Ne tražimo ništa novo. Uostalom, čemu služi zajednička vojska u kojoj se zajedno bore Srbi, Hrvati i muslimani? Ako nas Srbija napadne, govorim hipotetički, da li mislite da bi srpski vojnici ostali lojalni Oružanim snagama BiH? Isto važi i za Hrvate – izjavio je Dodik, uz opasku da je BiH „poslednja kolonija u Evropi“, koja počinje da se „oslobađa“.\n– Region zapadnog Balkana ima za nas veliki značaj. Primećujemo zabrinjavajući razvoj situacije, slušamo opasnu retoriku u BiH, vidimo napetost između Beograda i Prištine, reforme se usporavaju, dok strani igrači povećavaju intenzitet štetnog delovanja u regionu. Dodikova zapaljiva retorika podriva Dejtonski sporazum i napore da se izgradi stabilna, multietnička BiH. NATO će nastaviti da podržava i izgradnju kapaciteta za primenu reformi, a jedna od multietničkih institucija u BiH su Oružane snage. I to je uspešna priča NATO, jer smo zaista pomogli da se izgradi, obuči ta multietnička institucija. I ako neko bude podrivao to, svakako da ćemo učiniti sve da se to spreči, jer su nam potrebne multietničke institucije, uključujući i Oružane snage – poručio je Stoltenberg.\nNakon EU i SAD – i Velika Britanija je imenovala svog specijalnog izaslanika za zapadni Balkan. Britanski premijer Boris Džonson je na pomenutu poziciju imenovao Stjuarta Piča, i to, kako navode iz britanske ambasade u Beogradu, u sklopu stalne britanske posvećenosti stabilnosti i prosperitetu u regionu. Pič će preuzeti tu ulogu nakon što je ranije ove godine podneo ostavku na mesto predsedavajućeg vojnog komiteta NATO, uloge koju je obavljao od 2018. On je takođe ranije služio kao načelnik štaba odbrane Ujedinjenog Kraljevstva.\n– Zapadni Balkan se suočava s najvećom pretnjom svojoj stabilnosti i bezbednosti u poslednje dve decenije. Imamo dužnost da učinimo sve što možemo da očuvamo pomake postignute mirom i dijalogom – ne smemo dozvoliti bilo kakav povratak nasilju i podelama iz prošlosti. Veliko iskustvo i stručnost ser Stjuarta ojačaće međunarodne napore da se zaštiti mir i promovišu evroatlantske integracije u ovom ključnom regionu – naveo je on.\n– NATO kao silu očigledno ne interesuje poštovanje ovog dokumenta, jer u njemu jasno piše da u BiH postoje vojske entiteta. NATO ovakvim pretnjama unosi dodatnu nestabilnost i otvara put za generisanje nove krize i sukoba. Nije jasno kako Stoltenberg namerava da brani Oružane snage BiH. Od vojne intervencije nema ništa mimo mandata Saveta bezbednosti UN. U suprotnom, sve bi vodilo u izazivanje rata u Evropi, jer bi se uključili i neki drugi učesnici, poput Rusije, na primer. Stoltenbergova pretnja je tempirana, jer dolazi u danu kada se Dodik nalazi u Moskvi na sastanku s ruskim predsednikom Vladimirom Putinom. Sve liči na igru živaca – ocenjuje sagovornik Kurira.\nbih, miloraddodik, Nato, region, republikasrpska\nŽIVOT VAM JE U HAOSU!? Danas prosvlavljamo sveca koji može da vam pomogne! EVO I KAKO!


Njemački kvartet otvara banjalučku "Јesenju sonatu" - Televizija K3\nNjemački kvartet otvara banjalučku “Јesenju sonatu”\nDrugi Internacionalni muzički festival “Јesenja sonata” biće otvoren večeras u Banjaluci i trajaće do 14. oktobra, a ugostiće neka od najznačajnijih imena umjetničke muzike današnjice.\nFestival će obuhvatiti pet cjelovečernjih koncerata istaknutih muzičkih umjetnika koji će biti održani u velikoj Koncertnoj dvorani Banskog dvora sa početkom u 20.00 časova.\n“Јesenju sonatu” otvoriće renomirani “Henšel kvartet” iz Njemačke – jedan od najuglednijih gudačkih kvarteta današnjice koji će imati cjelovečernji koncert.\nSutra, drugog dana Festivala predstaviće se renomirana domaća umjetnica koja je postigla zapažene rezultate na svjetskoj sceni – violinistkinja Јovana Raljić iz Banjaluke i njen gost, istaknuti pijanista i klavirski pedagog sa adresama u Austriji i Iranu Hafez Babašahi.\nU subotu, 12. oktobra, biće održan koncert izuzetnog trija koji čine Edin Karamazov /lauta/, Dani Bošnjak /flauta/ i Aleksandar Milošev /violina/.\nČetvrti dan Festivala biće posvećen violončelu i klaviru, a u goste dolaze solisti sa Akademije u Novom Sadu – violončelista Marko Miletić i pijanista Mihajlo Zurković.\nZavjesu na drugi Internacionalni muzički festival “Јesenja sonata” spustiće čuvena italijanska pijanistkinja Eliza Tomelini – prva žena pijanista koja je izvela prvu verziju Listovih transcendentalih koncertnih etida iz 1838. godine u autentičnom izvođenju.\nDirektor Kulturnog centra Banski dvor Mladen Matović rekao je ranije da ova ustanova kulture nastavlja sa praksom organizovanja reprezentativnih kulturnih sadržaja u vlastitoj produkciji.\n“Ovaj festival je već nakon prvog izdanja snažno odjeknuo u regionalnim okvirima i dobio izuzetno pozitivne recenzije stručne kritike. Koncerti su bili maksimalno posjećeni, te je svima nama u Banskom dvoru dao svojevrstan vjetar u leđa i pokazatelj da smo na pravom putu”, istakao je Matović.\nPokrovitelji “Јesenje sonate” su grad Banjaluka, Ministarstvo prosvjete i kulture Republike Srpske, dok je banka partner Kulturnog centra Banski dvor – Adiko banka.


Innovation-Friendly Culture: Inside Story of Societe Generale Bank Serbia | ICT Hub\nInnovation-Friendly Culture: Inside Story of Societe Generale Bank Serbia\n03.12.2018 @ 18:00 - 20:00\nNakon uspešne Corporate Innovation konferencije, prve Akademije za upravljanje inovacijama i inspirativnog Corporate Innovation meetup-a, nastavljamo sa praksom događaja na kojima ćemo diskutovati o inovacijama unutar velikih organizacija.\nSa zadovoljstvom Vas pozivamo da dođete 3. decembra u 18h u ICT Hub (Kralja Milana 10, ulaz iz parka Aleksandrov) na meetup na kom ćemo sa predstavnicima Societe Generale banke u Srbiji razgovarati o građenju organizacione kulture koja podstiče inovacije i interno preduzetništvo.\nKreiranje “innovation – friendly” kulture je jedna od ključnih izazova sa kojima se organizacije danas suočavaju, i nije ni malo lak poduhvat. Inovacije se zasnivaju na različitostima u načinu razmišljanja, kao i u različitosti u stavovima zaposlenih. Sa druge strane, u velikim korporacijama, fokus je i dalje u velikoj meri na efikasnosti i kontroli.\nTema decembarskog Corporate Innovation meetup-a je pokušaj da demistifikuje šta to konkretno na temu prevazilaženja ovog jaza (između tradicionalnog i agilnog pristupa bizisu) rade kompanije u Srbiji. O inovacijama se dosta priča, one su deklarativno među prioritetima skoro svake organizacije, kako u svetu, tako i u Srbiji, ali retke su one koje pitanju inovacija pristupaju na sistemski način, a još ređe one koje mogu da demonstriraju uticaj promene mindset-a zaposlenih i organizacione kulture na merljive poslovne rezultate.\nNa meetup-u ćemo ugostiti predstavnike Societe Generale banke koji će kroz predstavljanje svojih konkretnih aktivnosti i primera iz prakse u raznim sektorima i poslovnim jedinicama organizacije, kao i kroz panel diskusiju i interakciju sa učesnicima u drugom delu meetup-a pokušati da daju odgovore na najbitnija pitanja iz ove oblasti: Koje alate i formate je banka koristila za promenu kulture? Da li se treba više oslanjati na interne kapacitete ili na eksterni ekosistem? Kako dovesti u vezu uticaj promene kulture na poslovne rezultate? Kojim metrikama merimo inovativnost?\nPanel diskusiju će moderirati Dušan Vukanović iz ICT Hub-a, a njegovi sagovornici biće predstavnici Societe Generale banke iz različitih sektora: Jelena Šribar (Izvršna direktorka za ljudske resurse), Ivan Bulajić (Izvršni direktor za operacije), Vuk Kosovac (Član Izvršnog odbora) i Tibo Fremi (Predsednik Izvršnog odbora SG Osiguranje).


LOKAL – Stranica 1061 – Glas Regije\nGarićeva porodica traži novi postupak!\nDOBOJ – Porodica pokojnog potpredsjednika SDS-a Branislava Garića, koga je prije skoro sedam godina u stranačkim prostorijama u Doboju ubio vlasnik firme “Građ-promet” Rajko Savić, tražiće ponavljanje krivičnog postupka protiv ubice!\nOni sumnjaju da je ključni svjedok Savićeve odbrane, Continue reading →\nPočinje akcija kontrole prisustva alkohola\nBANJALUKA – Ministarstvo unutrašnjih poslova Republike Srpske počeće danas republičku akciju pojačane kontrole učesnika u saobraćaju sa akcentom na utvrđivanje alkoholisanosti vozača i prisustvo droga ili psihoaktivnih lijekova u organizmu koja će trajati do 28. februara.\nNa putevima Republike Continue reading →\nPredsjednik Skupštine opštine od danas član DNS-a\nTESLIĆ – Predsjednik Skupštine opštine Teslić Željko Perišić potpisao je danas pristupnicu Demokratskom narodnom savezu /DNS/.\nPredsjednik DNS-a Marko Pavić ocijenio je da ovim DNS i dalje jača u Tesliću i dobojskoj regiji, kao što je bio slučaj sa Continue reading →\nPočela adaptacija “Starog sata”- simbola grada\nŠAMAC – U Šamcu je počela adaptacija najstarije zgrade “Stari sat”, izgrađene 1928. godine, koja je nekada bila simbol grada, a čiju obnovu sa više od 140.000 KM finansira vlasnik, Eparhija zvorničko – tuzlanska.\nOpština Šamac obezbijedila je besplatne Continue reading →\nTRUDBENIK: Održano ročište po zahtjevu radnika za stečaj\nDOBOJ – Pred Okružnim privrednim sudom Doboj danas je održano ročište po zahtjevu radnika za pokretanje stečajnog postupka u fabrici kompresora “Trudbenik”, čija je proizvodnja obustavljena 6. oktobra prošle godine.\nPredmetni sudija Mato Kulaš naveo je da je riječ Continue reading →\nU toku potraga za napadačima na policiju\nPETROVO – Četiri nepoznata lica pucala su iz automatskog oružja na pripadnike kriminalističke policije koji su u naselju Rosulje, u federalnoj opštini Lukavac vršili uviđaj o razbojništvu nad povratnikom Urošem Stojanovićem /87/, rekao je Srni portparol MUP-a Tuzlanskog kantona Continue reading →\nNa mala vrata uvode novi namet građanima Srpske (VIDEO)\nVlasti na mala vrata uvode novi namet građanima Srpske i to preko skupštinskog anketnog odbora. U izvještaju o majskim poplavama predlažu uvođenje opšte naknade za vodoprivredu.\nU odboru ne predlažu iznos nameta samo su napisali da će biti solidaran Continue reading →\nBANJALUKA – U Republici Srpskoj i Federaciji BiH danas će biti malo toplije i vjetrovito, sa najvišom temperaturom od 10 do 15 stepeni Celzijusovih, a u drugom dijelu dana očekuje se naoblačenje sa padavinama.\nSlabe kiše tokom dana biće Continue reading →\nPETROVO – Nepoznati počinioci pretukli su i opljačkali Uroša Stojanovića /87/, srpskog povratnika u Veliku Brijesnicu, naselje na Ozrenu u federalnoj opštini Lukavac, saznaje Srna od Stojanovićeve porodice.\nStojanoviću, koji živi sam u porodičnoj kući u zaseoku Rosulje, sinoć Continue reading →


Ko je zapravo bio Hase u poznatoj Neletovoj pjesmi? | vijesti.in.rs\nOvih dana se na zvaničnom Jutjub kanalu "Belgrade Beer Festa" pojavila nova verzija pesme "Nedjelja kad je otišo Hase" u izvedbi Doktora Neleta Karajlića, koja najavljuje njegov nastup na tom beogradskom festivalu u avgustu.\nOriginalna verzija ove pesme premijerno je izašla pre 33 godine, daleke 1985. godine, na drugom studijskom albumu sarajevskog kultnog sastava "Zabranjeno pušenje" koji se zvao "Dok čekaš sabah sa šejtanom".\nJoš tada izazvala je mnoge kontroverze. Naime, pesma peva o legendi fudbalskog kluba "Sarajevo" - Asimu Ferhatoviću Hasetu i njegovoj poslednjoj utakmici za taj klub. Međutim, mnogi su smatrali da je to samo metafora za smrt maršala Josipa Broza Tita.\nPesma počinje "Ljudi su išli u kolonama" što asocira na nepreglednu povorku na sahrani, ali i gužvu ispred stadiona. Pa dalje ide "te majske nedelje", Tito je umro u nedelju 4.maja 1980, a Hase je poslednji meč odigrao 16. oktobra i to mnogo pre toga - 1966. godine...\nPa onda kaže "Hase je tukao Engleze, Švabe, Ruse i ovo mu je poslednji meč", što može da se odnosi na Hasetovu fudbalsku bravuru, a i na Titovu borbenu i diplomatsku volšebiju.\nU refrenu posle naslova ide stih "I BBC na mome radiju, "Oslobođenje" u mojim rukama" - teško da je BBC prenosio o penzionisanju sarajevskog fudbalera. Da bi se pesma na kraju završila skandiranjem "Jugoslavija, Jugoslavija" - a pošto je Hase za A selekciju odigrao svega jedan meč, logičnije je dovesti u vezu sa doživotnim predsednikom te zemlje.\nNaime, otac u spotu lista novine i na zadnjoj sportskoj strani pišu o fudbalskoj utakmici koja je završila rezultatom 1:1, baš kao što su odigrali opevani Sarajevo i Osijek na oproštajnoj utakmici Asa, a na naslovnici je slika Druga Tita uz veliki naslov "Večna ti slava i hvala".\n"Oni koji misle da je riječ o Asimu Ferhatoviću su u pravu, a oni koji misle da je riječ o Josipu Brozu takođe su u pravu", ostavši misteriozan u želji da kaže da svako može da pesmu doživi kako želi.\nKoja god interpretacija bila, pesma je dobila novo ruho, sa savremnim animiranim spotom i rep izvedbom većeg dela novog teksta. Moderno spakovan stari hit odlična je najava za dugo očekivani nastup Dr Neleta Karajlića na beogradskom "Beer Festu".\nStadion Koševo, dom fudbalera Sarajeva danas nosi ime "Asim Ferhatović Hase" po čuvenom fudbaleru, a glavna ulica bosansko-hercegovačke prestonice zove se ulica "Maršala Tita".


► GSA: Nijedna LGBT osoba ne treba da glasa za Dveri\nOrganizacija Gej strejt alijansa (GSA) saopštila je danas da nijedna LGBT osoba "koja drži do sebe, svojih prava i svog dostojanstva" ne treba da glasa za Dveri "ni pod kojim uslovima" na ponovljenim izborima 4. maja na 15 biračkih mesta u Srbiji.\nOranizacija Antifašistička akcija Novog Sada (AFANS) poručila je danas da su Demokratska stranka Srbije (DSS) i stranka Dveri stranke sa desničarskim programima "koji donose nesreću".\nAFA Novi Sad je ocenila na Fejsbuku da su DSS i Dveri "fašističke partije čiji program, ukoliko se realizuje, donosi nesreću, patnju i smrt ljudima".\n"Sa fašistima se nikad ne sarađuje. Nikad. Neka se protivnici demokratije sami snalaze s prodavcima demokratije, želimo im sve najgore", poručila je ta organizacija.\nAFANS je tako reagovala na pozive lidera demokratskih stranaka koje su pružile podršku koaliciji DSS i Dveri. Te stranke smatraju da su prava glasača i te koalicije povređena odlukama Republičke izborne komisije o rešavanju nepravilnosti prilikom prebrojavanja i evidentiranja glasova na prošlonedeljnim poslaničkim izborima u Srbiji.


Održan prvi trening za novinare i urednike medija u Srbiji kroz CSOnnect program | CSOnnect\nOdržan prvi trening za novinare i urednike medija u Srbiji kroz CSOnnect program\nRegionalni centar za životnu sredinu za Centralnu i Istočnu Evropu (REC) je u okviru CSOnnect programa organizovao je u Sentandreji (Mađarska) trodnevnu obuku za novinare i urednike u medijima iz Srbije koji se bave životnom sredinom.\nZa aktivno uključivanje građana u proces pristupanja Republike Srbije neopohodne su pravovremene i precizne informacije, kako o toku samog procesa, tako i o aktuelnim problemima u životnoj sredini i posledicama nerešavanja istih. Da bi takve informacije motivisale građane na aktivno delovanje, neophodno je da budu vidljive, i upravo je u tome moć i pokretački potencijal medija. Trodnevni trening, koji se održava u Sentandreji, u konferencijskom centru REC-a, otvorio je Mihail Dimovski, izvršni direktor REC-a, koji je istakao da je misija REC-a da rešava problema životne sredine, a uspešnost tog procesa je mnogo izvesniji uz podršku medija koji će ovu temu učiniti aktuelnom i u svom izveštavanju je predstaviti kao temu od posebne važnosti.\nUčesnicima treninga (njih 25) o ulozi medija u rešavanju problema, govorio je Matt McGrath, novinar i urednik BBC-a, koji je poručio kolegama da je njima odgovornost da li će debatovati na određene teme ili ne, da li će se edukovati i kroz svoj rad edukovati druge i da li će prenositi glas nezadovoljstva građanki i građana? «Baviti se životnom sredinom predstavlja poseban izazov za novinare, često se dešava da istraživanje od godinu dana stane u prilog od sedam minuta, a zainteresovanost publike vas opet vraća na bavljenje određenim temama, koliko god da ste imali poteškoća prilikom snimanja istih. Saradnja novinara, forumi na kojima se razmatraju bitna pitanja za životnu sredinu i svaka druga vrsta umrežavanja imaju veliki potencijal kada je u pitanju razmena informacija, njihova verodostojnost i brzina u izveštavanju, savetovadna i druge vrste pomoći» naveo je Matt McGreath. Iz svog 25 godina dugog novinarskog iskustva govorio je i o mehanizmima i praktičnim tehnike koje on lično i BBC koriste u cilju što kvalitetnijeg izveštavanja u različitim okolnostima, kao i koje sve novije tehologije i aplikacije upotrebljavaju kako bi temu približili čitaocima, gledaocima i slušaocima BBC radija. «Sa novim vremenom, sve velike medijske kuće prinuđene su da prave nove digitalne strategije kako bi zadržali postojeće i privukli nove interesente. Izbalansirati načine na koje govorimo o temama, ubaciti pozitivan pristup, ljudi razmisljaju pozitivno i to ima efekta na njihovo dalje delovanje. Način na koji se prilagođavamo vestima, na koji način ih prenosimo, vizuelno i energetski od velikog su značaja za to kako će se ta vest doživeti. Snimanje materijala, prilagođavanje formata, zadržaće publiku da nakon vesti sačeka i vašu analizu, a na vama je da ona bude kvalitetna kako bi se opet vratili i pratili vaše nove priče. Živimo u vremenu kada postoje podaci o svemu, više nego ikada pre, potrebno je samo pronaci dobre mehanizme koji ce vam obezbediti pristup istim», dodatno je naveo gospodin McGreath.\nDrugog i trećeg dana treninga svoja iskustva u izveštavanju u životnoj sredini, sa posebinim fokusom na pripremu reportaža iz perioda kada su Češka i Poljska pristupale Evropskoj uniji, predstavili su novinari i urednici iz ove dve zemlje.\n«Podizanje ekološke kulture, širenje ekološke svesti koja kao proizvod ima pozitivne promene u ponašanju ljudi, predstavlja kompleksan proces. Mediji predstavljaju značajan deo naše svakodnevnice, bilo da se radi o tradicionalnim ili socijalnim medijima, preko njih se determiniše društvena sredina i podiže svest građana na teme koje se nalaze u fokusu javnog govora. Upravo iz ovih razloga neophodno je temu životne sredine smestiti u javni govor i učiniti je aktuelnom na više nivoa, od tekućih ekoloških problema do vidljivosti pregovaračkog procesa koji se odnosi na Poglavlje 27» rekao je Igor Kostić, ekspert Regionalnog centra za životnu sredinu koji je organizator gorepomenutnog treninga.


Posted on 18/09/2017 Author Redakcija Jutarnji GLASnik\tComment(0)\n„Ozonska rupa“ je prvi put primećena osamdesetih godina prošlog veka, a utvrđeno je da su uzroci njenog nastanka fizičko-hemijski procesi, u kojima atomi hlora i broma iz freona i halona razgrađuju molekule ozona.\nTagged ozonski omotač, ŠABAC, šabački ekološki pokret, TRIBINA\nPosted on 15/08/2017 15/08/2017 Author Redakcija Jutarnji GLASnik\nGrađani Kosova će od naredne godine koristiti samo pozivni broj +383, jer će dva pozivna broja koja su trenutno u funkciji na Kosovu prestati sa radom juna 2018. godine. „Naredne nedelje inspektori Regulatornog autoriteta za elektronske i poštanske komunikacije (ARKEP) na terenu će proveravati rad srpskog mobilnog operatera MTS. D.O.O“, izjavio je za Kosovapress direktor […]\nPosted on 26/09/2017 25/09/2017 Author Redakcija Jutarnji GLASnik\nMinistar spoljnih poslova Severne Koreje Ri Jong Ho izjavio je da je američki predsednik Donald Tramp objavio rat njihovoj zemlji. Ri Jong Ho rekao je da Pjongjang zadržava pravo da preduzme kontramere, uključujući obaranje američkih bombardera čak i ako nisu u vazdušnom prostoru Severne Koreje. „Ceo svet treba da zapamti da su SAD prve nama […]\nPosted on 10/01/2018 Author Redakcija Jutarnji GLASnik\nPredsednik Srpske napredne stranke (SNS) Aleksandar Vučić izjavio je da je predsedništvo SNS odlučilo večeras da se uz beogradske izbore ne raspišu vanredni parlamentarni izbori, jer je to u nacionalnom i državnom interesu. „Predsedništvo SNS donelo je odluku da se svom snagom, odučnošću i hrabrošću bori za pobedu na beogradskim izborima i da se ne […]


Grad Novi Pazar - Predstavnica Ambasade SAD razgovarala sa gradonačelnikom o projektima podrške\nPredstavnica Ambasade SAD razgovarala sa gradonačelnikom o projektima podrške\nDženifer B. Stojanović, politički oficir Ambasade SAD u Beogradu, prilikom svoje prve posete Novom Pazaru, sastala se sa gradonačelnikom Nihatom Biševcem. Svrha posete gospođe Stojanović je da bolje upozna region i da uvidi kako se mogu još više unaprediti oblici saradnje između ambasade i grada. Govoreći o prednostima i izazovima s kojima se grad susreće, gradonačelnik je istakao problem nezaposlenosti. Biševac je istakao da je okosnica politike ove gradske vlasti da otvori nova radna mesta, a konkretni potezi su povećanje sredstava za pomoć u zapošljavanju u saradnji sa Nacionalnom službom za zapošljavanje. Jedan od projekata koji je u planu jeste izgradnja biznis inkubatora za IT sektor, koji je okrenut mladim stručnjacima iz ove oblasti. Takođe, planirana je i pomoć poljoprivredi kroz plaćanje kamate za povoljne kredite. Gradonačelnik Biševac je iskoritio priliku da se gošćama zahvali za svu podršku koju je Usaid pružio novopazarskoj privredi kroz edukaciju i direktna materijalna sredstva. Osim ovih problema, graonačelnik je istako infrastrukturne projekte poput rekonstrukcije aerodroma u Lađevcima i izgradnje autoputa u blizini Novog Pazara kao krucijalne za razvoj novopazarske privrede.\nU razgovoru je zaključeno da je neophodan uslov za razvoj privrede politički stabilna situacija. Gradonačelnik je istakao da je politička stabilnost cilj gradske vlasti i da je to i pokazano prethodnih godina.\nGovoreći o budžetu grada, Biševac je kazao da je jedna od glavnih odlika politke koju će grad sprovoditi i nastojati da unapredi transparentnost rada, posebno u pogledu trošenja para građana. Deleći svoje iskustvo iz vremena kada je radila u administraciji grada Los Anđelesa, gospođa Dženifer Stojanović je govorila o značaju transparentnosti rada i uključivanja građana u rad uprave. Sagovornici su se složili da je ovakav način rada siguran put da građani budu odgovorniji prilikom plaćanja poreza i ostalih obaveza jer su upoznati sa tokom kretanja svog novca.\nRazgovor je završen dogovorom za što skoriji ponovni sastanak i dalje unapređenje saradnje kroz programe kao što je USAID.


Faktor | Ko će preuzeti novo ministarstvo za obrazovanje u Kantonu Sarajevo: Kandidatkinje četiri žene\nKo će preuzeti novo ministarstvo za obrazovanje u Kantonu Sarajevo: Kandidatkinje četiri žene\n15.12.2020. / 12:21\nNakon što se na narednoj hitnoj sjednici Skupštine Kantona Sarajevo Ministarstvo za obrazovanje, nauku i mlade Kantona Sarajevo transformira i podijeli na dvoje, nova većina će na te pozicije imenovati nove ministre.\nKako je već poznato kandidatkinja za mjesto ministrice budućeg Ministarstva za nauku, visoko obrazovanje i mlade KS je Melika Husić-Mehmedović, kao prijedlog samostalnog zastupnika Damira Marjanovića.\nA novog ministra Ministarstva predškolskog, osnovnog i srednjeg obrazovanja KS imenovat će Narod i pravda.\nKako Faktor nezvanično saznaje za ovu funkciju NiP ima četiri kandidatkinje.\nJedna od njih je Dženisa Buljugić, profesorica Biologije koja je i ranije spominjana kao kandidatkinja za ministricu obrazovanja, u vrijeme kada je ostavku dala ministrica Zineta Bogunić, u prošlom sazivu Vlade KS prije smjene.\nVEZANI TEKST - Čeka se imenovanje: Ko su "eksperti" Četvorke za ministarske pozicije\nKandidatkinja za ovo ministarstvo je i Inga Biščević, direktorica Škole za srednje stručno obrazovanje i radno osposobljavanje u Sarajevu.\nJedna od četiri žene koje bi trebale biti imenovane na ministarsku poziciju je i Aida Ožegović, NiP-ova kandidatkinja za Općinsko vijeće Novi Grad, inače nastavnica razredne nastave u Osnovnoj školi Grbavica 2.\nNajviše šansi za mjesto ministrice predškolskog, osnovnog i srednjeg obrazovanja, kako Faktor nezvanično saznaje, ima Naida Hota-Muminović, direktorica Prve bošnjačke gimnazije u Sarajevu.\nOčekuje se zakazivanje hitne sjednice na kojoj će se izmijenizi zakonski akti kako bi se formirala dva nova ministarstva obrazovanja i spojilo Ministarstvo prostornog uređenja i Ministarstvo komunalne privrede, što je preduslov za zakazivanje sjednice na kojoj će se imenovati nova Vlada KS.\nNarod i pravdaMinistarstvo obrazovanjaimenovanje Vlade KSSkupština KS


Predstavljena finalna radna verzija Regionalnog plana upravljanja otpadom\nSastanak Koordinacionog odbora za realizaciju Sporazuma o zajedničkom upravljanju komunalnim otpadom je održan 21. juna 2016. godine u Zaječaru.\nNa sastanku su obrađivači plana, predstavnici Fakulteta tehničkih nauka iz Novog Sada, predstavili finalnu radnu verziju Regionalnog plana upravljanja otpadom za grad Zaječar i opštine Boljevac, Bor, Kladovo, Majdanpek, Negotin i Knjaževac. Predstavljajući plan, obrađivači su posebno pojasnili koje su kriterijume koristili za finansijsku analizu, koje dodatne prihode može da ima budući regionalni centar i rezultate merenja generisanog otpada po opštinama.\nRazmotreni su i svi ostali delovi regionalnog plana za koje su predstavnici opština/grada potpisnici Sporazuma tražili pojašnjenja.\nUvažavajući sva dodatna pojašnjenja i predloge, Koordinacioni odbor se složio da se u radnu verziju unesu sve dopune i izmene dogovorene na današnjem sastanku i da se finalna verzija Regionalnog plana upravljanja otpadom pripremi u periodu od mesec dana, kada će biti zvanično usvojena od strane Koordinacionog odbora.\nNa sastanku su učestvovali članovi Koordinacionog odbora iz opština/grada potpisnika Sporazuma i predstavnici Fakulteta tehničkih nauka iz Novog Sada, koji izrađuju Regionalni plan upravljanja otpadom.


Beta 27. januara 2021. 12:05\nPredsednik pokreta Oslobodjenje Mladjan Djordjević i episkop istrinski Serafim, vikarni episkop patrijarha Moskovskog i cele Rusije Kirila, složili su se, tokom razgovora u Moskvi, da je „važno da novi srpski patrijarh ima čvrst stav po pitanju Kosova i Metohije i dobrih odnosa sa Ruskom pravoslavnom crkvom (RPC)“, saopštilo je danas Oslobodjenje.\n„Zbog toga sam na sastanku još jednom ponovio inicijativu da novi srpski patrijarh sedište prebaci, odnosno vrati, u Peć. Smatram da bi patrijarh time značajno doprineo naporima za zaštitu srpskog naroda, srpske baštine i uopšte srpskog prisustva na Kosovu i Metohiji“, rekao je Djordjević.\nDjodjević je, u sinoćnjem razgovoru, ocenio i da bi se „vraćanjem sedišta SPC u Peć poslala i nedvosmislena poruka svim faktorima koji promovišu nezavisnost takozvanog Kosova u Srbiji i van nje, da se Srbija i njena Crkva nikada neće odreći Kosova i Metohije“.\n„Kroz celu srpsku istoriju, u najtežim trenucima, Crkva je uvek bila uz svoj narod i vernike, ili na njihovom čelu. Čuvala ih je i bila im glavni oslonac u borbi za opstanak i slobodu. Baš zbog te istorijske misije, SPC danas mora da bude uz Srbe u južnoj srpskoj pokrajini i zbog toga srpski patrijarh – arhiepiskop pećki, mora da stoluje u Pećkoj patrijaršiji, istorijskom sedištu naše duhovnosti“, istakao je Djordjević.\n„Episkop Serafim je podržao ideju vraćanja sedišta patrijaršije u Peć i zahvalio se Djordjeviću na toj važnoj inicijativi, pružajući pritom punu podršku srpskom narodu da istraje na Kosovu i Metohij“, prenelo je Oslobodjenje.\nTakodje ga je upoznao i sa „pokušajima Albanaca da srpsku kulturnu baštinu na teritoriji Kosmeta prikažu kao svoju, zbog čega je od suštinske važnosti da se spreči članstvo takozvanog Kosova u UNESKO i UN“.


EU razdvaja Makedoniju i Albaniju - 06.10.2019, Sputnik Srbija\nUživo: Rusija duplirala prednost protiv Hrvatske!\nNemačka predlaže razdvajanje Severne Makedonije i Albanije u procesu evropskih integracija, kao pokušaj da se postigne kompromis između svih zemalja članica EU... 06.10.2019, Sputnik Srbija\nsvet, vesti, evropa, albanija, severna makedonija, region, evropska unija (eu)\n15:41 06.10.2019 (Osveženo: 13:48 11.10.2021)\n© AP Photo / Boris GrdanoskiAlbanci na protestu u Skoplju - arhivska fotografija\nAgencija navodi da su moguće dve opcije — jedna je da se postave dodatni uslovi pre početka pregovora, a druga je da se odvoje Severna Makedonija i Albanija.\nNa osnovu plana, koji je predložen ove nedelje ministrima 28 zemalja članica EU, koji treba da razgovaraju sredinom oktobra o pitanju dodele datuma za pregovore EU sa Severnom Makedonijom i Albanijom, moguć je kompromis između onih koji pokušavaju da približe Balkan Uniji i onih koji pružaju otpor, poput Francuske, Holandije i Danske.\nRojters podseća da je Nemačka pre dve nedelje glasala za početak pregovora EU sa Severnom Makedonijom i Albanijom, ali sa dodatnim uslovima za Tiranu.\nU nacrtu zaključaka Saveta ministara predlaže se da Severna Makedonija počne pregovore krajem ove godine, ali ne i Albanija.\nKako se navodi, „imajući u vidu da je postignut napredak, EU je odlučila da počne pristupne pregovore sa Severnom Makedonijom“, i dodaje da će prva međuvladina konferencija biti održana do kraja 2019. godine.\nRojters dodaje da, iako je u nacrtu zaključaka ista rečenica postojala i za Albaniju, ona je odstranjena u poslednjoj verziji i ne predviđa se datum za prvu međuvladinu konferenciju sa Tiranom.\nUmesto toga, nabraja se nekoliko uslova iz domena pravosuđa i borbe protiv korupcije, koje Albanija treba da ispuni.\nJedan diplomata za Rojters kaže da će usvajanje ovih zaključaka zavisiti od Francuske, o čemu će francuski predsednik Emanuel Makron lično odlučivati.\nU tekstu se naglašava da je Holandija, kao zemlja koja ima velike rezerve prema proširenju, više naklonjena Severnoj Makedoniji po pitanju dobijanju datuma, nego Albaniji.\nIako je predviđeno da se odluka usvoji 15. oktobra u Luksemburgu, nije isključeno da se pitanje prebaci na nivo Samita šefova država i vlada, gde će nemačka kancelarka Angela Merkel i francuski predsednik Emanuel Makron pokušati da postignu kompromis.


Widex je jedan od vodećih svjetskih proizvođača digitalnih slušnih sistema. Od 1956. godine, Widex-ovi napori su fokusirani na postizanje boljeg kvaliteta života ljudima koji su izgubili sluh - kroz istraživanje, razvoj i proizvodnju slušnih sistema, kao i kroz potpuno informisanje.\nZa djecu, mlade, odrasle i njihove familije\nU okviru ove prezentacije su date neke od informacija koje su potrebne za dobijanje najpodesnijeg slušnog sistema. Gubitak sluha obuhvaća mnogo više nego što je dobijanje najpodesnijeg slučnog sistema. Slušni sistemi ne uspostavljaju normalan sluh kakav je bio prije, ali kvalitet, dobro podešenih slušnih sistema, pomaže u mnogim svakodnevnim situacijama. Gubitak sluha ne treba prihvaćati pasivno - posebno kada se zna da on utiče na kvalitet života i komunikaciju sa porodicom i prijateljima.\nOsnovno o Widex d.o.o. Sarajevo\nFirma Widex slušni aparati d.o.o. je osnovana 2000. godine kao kćerka firma danske kompanije Widex A/S. Direktnim udjelom proizvođača u vlasništvu naše firme ostvarili smo niz prednosti:\n- prihvatljiva cijena najkvalitetnijih slušnih sistema u svijetu\n- kvalitetan, sveobuhvatan i brz servis\n- edukacija osoblja u Widexovoj akademiji\n- permanentan kontakt sa razvojnim centrom firme.\nU prostornom i organizacionom smislu firma Widex slušni aparati doo je oslonjena na zdravsvenu ustanovu Poliklinika ORL dr Gežo svojom specijalističkim uslugama daje potreban akcent kvalitetu usluge i profesionalnom shvatanju problema sluha i slušne protetike.


Torgny Svenungsson, novi šef razvojne saradnje Švedske u Srbiji - MEDIJA CENTAR BOR );\nTorgny Svenungsson, novi šef razvojne saradnje Švedske u Srbiji\nAmbasada Švedske u Beogradu ovim obaveštava da je gospodin Torgny Svenungsson stupio na dužnost 3. septembra 2012. godine kao novi šef razvojne saradnje Švedske u Srbiji. Gospodin Svenungsson ima veliko iskustvo u oblasti međunarodne razvojne saradnje širom sveta (Kolumbija, Kuba, centralna Amerika), kao i u sedištu Agencije za međunarodnu razvojnu pomoć Švedske u Stokholmu (Sida). U tom svojstvu učestvovao je u većini velikih razvojnih programa koje je Vlada Švedske sprovodila u tim regionima.\nPovodom stupanja na novu dužnost u ambasadi Švedske u Beogradu, izjavio je: “Radujem se saradnji sa našim partnerima u Vladi republike Srbije, kao i sa civilnim sektorom, sa željom da i dalje svesrdno podržavamo Srbiju na njenom putu ka članstvu u Evropskoj uniji”.\nŠvedska razvojna saradnja sa Srbijom iznosi oko12 miliona EUR godišnje, što čini Švedsku trećim po veličini bilateralnim donatorom u Srbiji. Švedska je počela svoju razvojnu saradnju sa Srbijom 2000.godine, i od tada je investirala oko 250 miliona EUR u velike razvojne projekte u Srbiji.\nNa ovoj dužnosti gospodin Svenungsson je zamenio Bjorna Mossberga, jednog od veterana međunarodne donatorske zajednice u Srbiji i regionu.


Sve je počelo Slobinim opraštanjem od Marije i Mire, da bi došlo do uzbudljivih i napetih scena hapšenja. Kada je Sloba ušao u automobil čuo se sa ženom Mirom Marković, a potom se uputio ka zatvoru bez otpora.\nČeda Jovanović dobio je aplauz što je dobro odradio zadatak sa Slobom Miloševićem, a potom je Zoran Đinđić održao govor.\n- Danas niko nije pobedio, ni izgubio, danas smo uradili nešto što je trebalo ranije da uradimo. Da smo svi radili pogrešne stvari, da smo ih sprečavali, ne bismo bili tu gde smo. Srbija je bila prepuštena raznim međunarodnim pritiscima, danas možemo da kažemo da je to vreme završeno. Dajte da mislimo šta će biti 2052, kad budemo mrtvi. Dajte da deci ostavimo uspehe da budu ponosni na nas - rekao je Zoran Đinđić u seriji, a potom nestao sa lica mesta.\n"OVAKO JE TEBI TAJA PRAO KOSU KAD SI BILA MALA" Čuvena scena u poslednjoj epizodi "Porodica" (FOTO)\n02. 04. 2021. u 21:21\nZoran Đinđić serija Porodica lik Zorana Đinđića govor Zorana Đinđića


“NEMAMO TEŽI SLUČAJ” Kon: Ne sme da nam se dogodi Italija | Ekspres.net\n“NEMAMO TEŽI SLUČAJ” Kon: Ne sme da nam se dogodi Italija\nEpidemiolog Predrag Kon izjavio je jutros da je Srbija spremno dočekala koronavirus o čemu govori da je on otkriven, “što ima veliki značaj”.\nPrema njegovim rečima za sada nemamo nijedan teži slučaj, navodeći i da država “ima kapaciteta da reaguje pravovremenim merama”.\nPovezane vesti – Broj zaraženih od koronavirusa porastao na 12 slučajeva\n“Očekujemo ih i u vreme Uskrsa. Dakle ima još dosta vremena da se jako dobro organizujemo u smislu nadzora i praćenja situacije i da pokušamo da što više prolongiramo eventualnu pojavu neke epidemije”, rekao je Kon. Kako je dodao, ako se i dogodi da ona dođe na proleće, bila bi sa mnogo blažim potencijalom nego da je došla tokom zime.\n“Od čitavog društva, solidarnosti zavisiće kako ćemo proći. Imamo priliku da vidimo šta se desilo u Italiji – to ne sme da nam se dogodi”, naglašava Kon.\nUkazao je da imamo kapacitete, posebno preventivne i epidemiološke, da reagujemo pravovremeno sa pravovremenim merama i one će doći na dnevni red.\nNaglasio je da samo proglašenje epidemije ne znači ništa osim što se lociraju neka dodatna sredstva i proglašavaju neke posebne mere.\n“Utvrđuju se sada kriterijumi kada bi se na pojedinim okruzima ili gradovima prijavljivala epidemija”, rekao je Kon i dodao da će u toku dana odlučiti o tome.\nKaže da ta mera podrazumeva određene mere socijalnog distanciranja i da to svaki put treba da bude adekvatno situaciji. Pozvao je građane koji osete simptome da se jave na predviđene brojeve telefona.\nNa pitanje da li nam najavljene visoke temperature idu na ruku u borbi protiv koronavirusa, Kon kaže da povećanje temeperature jeste dobro u smislu otvaranja prozora i razmene vazduha u prostorijama.\n“To itekako ima značaja prirodno, a videćemo da li će i koliko uticati na tok ove bolesti”, zaključio je Kon.\nTags bolestepidemiologkoronavirusPredrag Konzaraza\nKLJUČNA SEDMICA Kon: Epidemija će trajati još šest nedelja ovog režima “NIJE VEŽBA” SZO: Epidemija bi još uvek mogla da krene u bilo kom pravcu KON: Naredne sedmice najjače ubrzanje širenja virusa “U RATU SMO” Kon: Sajam je najbolje rešenje


Vesti online / Vesti / Društvo / Svi putevi prvog u drugog reda u Srbiji prohodni\nRukovodilac štaba Zimske službe i izvršni direktor u Putevima Srbije Zoran Stojisavljević kaže da su ekipe putara spremno dočekale snežni talas, te da je i trenutno angažovano 424 snegočistača, 186 građevinskih mašina i više od 1.750 radnika na raščišćavanju puteva na celoj teritoriji Srbije.\n- Svi državni putevi I i II reda su prohodni, saobraćaj se odvija normalno, uz nešto otežan saobraćaj u brdsko-planinskim predelima. U poslepodnevnim časovima očekuje se smirivanje i prestanak padavina, dok se za Božić i vikend očekuju nove snežne padavine - rekao je Stojisavljević.\nV. d. generalnog direktora Infrastrukture železnice Srbije Miroljub Jevtić kaže da se železnički saobraćaj u Srbiji odvija potpuno bezbedno i da je na mreži trenutno 38 teretnih i 30 putničkih vozova.\n- O bezbednosti u zimskim uslovima stara se štab koji je u stalnom zasedanju, a na terenu se nalazi oko 900 železničara koji brinu o bezbednom odvijanju saobraćaja. Imamo 15 ekipa za hitne intervencije, pet mehanizovanih ekipa, i dve ekipe koje vode računa samo o kosinama i locirane su u Užicu i Zaječaru. Spremni smo bez obzira na dužinu ledenog talasa da odgovorimo svim izazovima - rekao je Jevtić.\nAvio-saobraćaj u Srbiji odvija se bezbedno i nesmetano, a ista je situacija i u vodnom saobraćaju.\n- Nemamo nikakvu problematičnu situaciju, nemamo najavu ni ledostaja niti obustave plovidbe, vodostaj je uobičajen za ovo doba godine tako da ne očekujemo nikakve probleme na rekama - kaže Veljko Kovačević, pomoćnik ministra građevinarstva, saobraćaja i infrastrukture za vodni saobraćaj.\nOn dodaje da 12 lučkih kapetanija 24 sata dnevno prate stanje na rekama, da je Direkcija za vodne puteve uspostavila nadzorni štab, a Agencija za upravljanje lukama uputila upustvo svim lukama o tome šta treba da se radi u ovom periodu.


Sledeći DEAD SPACE strim će nam predstaviti ZASTRAŠUJUĆE DIZAJNE iz igre\nEA će nam krajem nedelje pružiti još informacija o Dead Space remake-u.\nPosted sreda 11 05 2022 12:49:58\nEA je objavio datum sledećeg dnevnika developera za igru Dead Space Remake pod nazivom "Crafting the Tension." Prenos će početi krajem ove nedelje, 12. maja od 19 časova (CET), na različitim zvaničnim YouTube i Twitch kanalima.\nKompanija je organizovala nekoliko različitih strimova posvećenih razvoju Dead Space remake-a, koji su fokusirani i na određene aspekte ove horor igre. Prethodni snimci su se bavili dizajnom zvuka i fizike, ali ovonedeljni će se posebno baviti vizuelnim kreacijama.\nPrema EA-u, sledeći strim developera će ''duboko zaroniti u različite aspekte umetničkog dizajna sledeće igre.'' Tim iz Motive studija će prikazati kako su u ranim fazama koristili Frostbite engine, Gen 5 hardver i kompjutere kako bi vizuelno evoluirali i prepravili originalna okruženja, karaktere, VFX, osvetljenje, i druge stvari. Tim želi da kreira novi nivo ''uranjanja'' u svet i kvalitet za današnju modernu publiku.''\nEA Motive se posebno oslanja na funkcije sledeće generacije koje se odnose na realizam. Na primer, Isaac će zvučati i pričati drugačije u zavisnosti koliko je povređen. A izgleda da će EA Motive odneti i seckanje čudovišta na totalno novi nivo.\nKolege sa američkog IGN su porazgovarale prošle godine sa developerima nakon najave remake-a.\nRazvojni tim: : EA Redwood Shores Studio\nRelease Date: 20 10 2008\n1 dan,23 časa Comments\nZnamo DATUM kada izlazi DEAD SPACE REMAKE\n4 dana Comments\nEA samo ove godine planira ČETIRI NOVE IGRE i još NENAJAVLJENI RIMEJK\nOVOG PETKA saznajemo više o DEAD SPACE REMAKE-u


U Prijepolju godišnje se uništi veći broj neeksplodiranih projektila - SandzakHaber.Net , Sandžačke Internet Novine !\nNaslovna Sandžak Novi Pazar U Prijepolju godišnje se uništi veći broj neeksplodiranih projektila\nU Prijepolju godišnje se uništi veći broj neeksplodiranih projektila\nOd Redakcija - 19. Decembra 2013. 0 143 Podeli na Fejsbuku\ntweet Prijepolje – U prijepolju je nedavno pronađena minobacačka granata iz Drugog svetskog rata prilikom kopanja kanala u Brodarevu. Neekslplodiranu minobacačku granatu pronađenu u Brodarevu uklonili su pirotehničari iz sektora za Vanredne situacije. foto screenshot\nNačelnik odeljenja za Vanredne situacije Goran Posrkača kaže da je cela teritorija R.Srbije dosta zagađena neeksplodiranim ubojnim sredstvima iz Drugog i Prvog svetskog rata. Posrkača je kazao da se na teritoriji cele nalazi mnogo takvih ubojnih sredstava.\n“Najveći broj tih neeksplodiranih sredstava potiče iz Drugog kao i iz zadnjih dešavanja na terotoriji R.Srbije u vreme bombardovanja”.\nOn kaže da se iz tih razloga i na teritoriji opštine Prijepolje pronađe veliki broj takvih neeksplodiranih sredstava.\nU toku 2013 godine pronađeno je 10 takvih ostataka a radi se od 10 artiljerijskih granata, 4 ručne bombe, dve minobacačke granate kao i privrednih eksploziva dok je pronađeno 30 metara štapina.\n“U toku ove godine specijalizovana ekipa je tri puta izvršila uništavanje tih ubojitih neeksplodiranih sredstava” zaključio je Posrkača.\nOn je apelovao na sve građane da predaju nelegalno nabavljena ubojna sredstva.\ntweet Prethodni tekstDžemaludin Latić – Zukorlić hoće da napravi veliki plamen u Sandžaku – videoSledeći tekstVodopad Grlja kod Gusinja nepristupačan: Opasna turistička atrakcija Redakcija\tPOVEZANE OBJAVEVIŠE OD AUTORA


AMSS: Suvi kolovozi, ponegde moguća magla\nIzvor: B92, 09.Feb.2016, 08:45\nBeograd -- Kolovozi u Srbiji su suvi, a vozače očekuju povoljne vremenske prilike i dobra vidljivost, ali na pojedinim deonicama može biti magle pa se savetuje oprez.\nOprezna vožnja zbog učestalih odrona preporučuje se i na deonicama duž stenskih useka i klisura, pogotovo na drinskoj, đerdapskoj i ibarskoj magistrali, naveo je AMSS.\nSaobraćaj umerenog intenziteta odvija se bez zastoja na putevima prvog i drugog reda u Srbiji, ali su na pojedinim deonicama u toku >> Pročitaj celu vest na sajtu B92 << radovi, pa su mogući kraći zastoji.\nOd 5. do ponedeljka 15. februara do 17.00 časova, na delu autoputa od petlje Umčari do petlje Vodanj, u toku su radovi u smeru od Beograda ka Nišu. Saobraćaj se na tom delu autoputa odvija u preticajnoj (levoj) saobraćajnoj traci.\nZabrana za šlepere i kamione i dalje važi na putnim pravcima: I B-29 Granica PZP Užice/Novi Pazar - Sjenica - Novi Pazar, II A-175 Mionica - Brežđe - Divčibare – Kaona, II A-137 Šabac-Volujac- Zavlaka - Banja Badanja - Krupanj –Gračanica, II A-210 Jošanička Banja – Kopaonik, II B-327 Koceljeva (veza sa dr.putem 21) - Valjevska Kamenica, II B-330 Zajača - Šarena Bukva - Mačkov kamen - veza sa državnim putem 137, II A-209 Kraljevo (Kovanluk) - Goč granica sa PZP Kruševac, II A-210 Kopaonik – Rudnica, II A-211 Kopaonik - granica sa PZP Kruševac (Jaram), II A-201 Sjenica - Krajnoviće - Bare - Vrbnica - granica sa Crnom Gorom (Kumanica), II A-202 Sjenica - Raždaginja - Bućevo - Karakujića Bunari - Suvi Do - Leskova - Tutin.


JKP „Vodovod i kanalizacija“: Privremeno izmešteni šalteri za reklamacije\nObjavljeno 30.07.2018. u 18h\nZbog radova na adaptaciji prostora u prizemlju zgrade JKP „Vodovod i kanalizacija“, privremeno su izmešteni šalteri Službe za prijem reklamacija i zahteva korisnika, info pult i blagajna.\nOd ponedeljka 30. juna šalteri za prijem reklamacija i zahteva korisnika i info pult nalaze se u prostorijama naplatnog mesta u Gimnazijskoj 16 u Zrenjaninu. Za sve korisnike koji lično žele da podnesu reklamaciju ili određeni zahtev šalteri će im biti na usluzi svakog radnog dana od 7,30 do 13,30 časova.\nU JKP „Vodovod i kanalizacija“ podsećaju korisnike da reklamacije i zahteve mogu poslati i pisanim putem, poštom, na adresu JKP „Vodovod i kanalizacija“, Petefijeva 3, Zrenjanin ili na mejl adresu info@vikzr.rs\nPotvrde potrebne za postupak ozakonjenja objekata privremeno će se izdavati u prostorijama Službe naplate (kancelarija broj 6) u zgradi JKP „Vodovod i kanalizacija“ u Petefijevoj 3, svakog radnog dana od 7,30 do 13,30 časova.\nDo daljnjeg neće biti aktivan broj telefona za prijavu stanja vodomera 593-003, a korisnicima koji žele da, između 20. i 25. u mesecu, prijave stanje svojih vodomera, i dalje su na raspolaganju brojevi telefona 535-773 i 530-344, broj za prijavu stanja putem SMS poruke 064/811 60 99, kao i mejl adresa sluzba.ocitavanja@vikzr.rs .\nKao što je napomenuto privremeno neće raditi ni šalter blagajne u prizemlju zgrade JKP „Vodovod i kanalizacija“, a svoje račune korisnici mogu, bez plaćanja provizije, platiti u Gimnazijskoj 16 ili na nekom od preostalih 8 naplatnih mesta.\nTagovi:jkp vodovod i kanalizacija, naplatno mesto, plaćanje računa zrenjanin, Vesti Zrenjanin


Seul: Pomoæ deci u S. Koreji - B92.net\nSeul: Pomoæ deci u S. Koreji\nSeul -- Južna Koreja odobrila slanje humanitarne pomoæi deci iz Severne Koreje, uprkos veoma oštrim merama koje je Seul uveo protiv Pjongjanga.\nIzvor: Beta sreda, 9.06.2010. | 11:36\nZaoštravanje je usledilo pošto je meðunarodna istraga utvrdila da je Severna Koreja nedavno torpedovao jedan južnokorejski ratni brod.\nMinistarstvo za ujedinjenje odobrilo je zahteve dve južnokorejske fondacije za slanje pomoæi deci Severne Koreje.\n"Dok æe Južna Koreja u principu nastaviti da ignoriše poslovnu saradnju dve Koreje, mi æemo istovremeno nastaviti svake nedelje da obezbeðujemo humanitarnu pomoæ za najugroženije, poput beba i dece", rekla je novinarima portparolka tog ministarstva Li Džong-džu.\nSevernoj Koreji, koja se hronièno suoèava sa nestašicom hrane jer su njenu ekonomiju, kako navodi agencija AP, "sredinom 1990-tih uništile poplave i loša uprava", svake godine nedostaje u proseku najmanje milion tona hrane i u velikoj meri zavisi od pomoæi iz inostranstva kako bi ishranila naciju.\nLi je navela da æe do kraja ovog meseca u severnokorejsku provinciju Hamgjong, kao i za obdaništa u Pjongjangu biti obezbeðeno mleko u prahu u vrednosti od 3,2 miliona dolara.\nDo narastanja tenzija na Korejskom poluostrvu došlo je pošto je jedan meðunarodni istražni tim utvrdio da je 26. marta jedna severnokorejska podmornica torpedirala južnokorejski ratni brod Èeonan, kada je poginulo 46 mornara.\nTo je bio jedan od najveæih vojnih gubitaka Južne Koreje od Korejskog rata 1950-53.\nSeverna Koreja je odbacila odgovornost za napad i zapretila ratom ukoliko zbog toga budu preduzete mere protiv nje.\nJužna Koreja je posle toga prekinula trgovinske veze sa osiromašenim susedom i zvanièno prošlog petka podnela zahtev za kažnjavanje Pjongjanga u Savetu bezbednosti UN.\nTo je prvi put da je Južna Koreja podnela slièan zahtev protiv Severne, uprkos dugoj istoriji meðusobnih provokacija i napada Pjongjanga na Seul.


Kragujevčani ''uhvatili zalet''... - Sportske.net\nKragujevčani ''uhvatili zalet''...\nPosle obavljene prozivke, trener Kuzeljević odradio je i prvi trening sa ekipom kragujevačkog Radničkog, na startu letnjih priprema. Iskusni strateg najavio je angažovanje tri proverena igrača, ali i nagovestio da bi njegov tim kompletne pripreme mogao da obavi u Kragujevcu.\nVest o najverovatnijem ostanku Darka Spalevića u Radničkom potvrdio je i predsednik kluba Nebojša Vasiljević, koji je istakao da će rukovodstvo u najkraćem roku izmiriti obaveze prema prvom strelcu lige u prethodnoj sezoni.\nZa to vreme, trener Slavenko Kuzeljević je započeo sa svojim letnjim ''drilom''. Već danas su na programu dva treninga, a šef struke Kragujevčana imaće prilike da vidi na delu i čak petnaestak novih fudbalera koji stižu na probu.\nIpak, kad su u pitanju pojačanja, Kuzeljević najavljuje dolazak trojice ''proverenih superligaških fudbalera''.\n''U ovom trenutku prioritet je da se dobro spremimo i ojačamo tim sa dva do tri iskusna superligaška igrača, sa kojima smo u pregovorima. Međutim, svi trenutno gledaju ka inostranstvu, ali mi ne sedimo skrštenih ruku i u narednih desetak dana bi trebalo sve da rešimo'', izjavio je Kuzeljević.\nJoš ujvek nije definitivno odlučeno gde će se obaviti glavni deo priprerma. U opticaju je Slovenija, ali Kuzeljević nagoveštava i drugu varijantu...\n''U narednih desetak dana sigurno ćemo ostati ovde i koristiti pogodnosti trim staze u Šumaricama. Oko 10. jula trebalo bi da odemo negde na dvonedeljne pripreme, ali ne isključujem ni mogućnost da ćemo ostati ovde i odigrati pet-šest kontrolnih utakmica'', izjavio je Kuzeljević.


Svečano obeležena 174. godišnjica Majske skupštine\nPannon RTV/Ótos András\nU Novom Sadu sinoć je svečano obeležena 174. godišnjica formiranja srpskog nacionalnog kongresa poznatog pod imenom Majska skupština.\nIgor Mirović, predsednik Vlade Vojvodine predao je nagrade „Milutin Milanković" i „Pavle Jovanović" laureatima dr Momiru Mikovnaku i glumici Gordani Đurđević Dimić.\nNa Majskoj skupštini, tokom revolucije i borbe za slobodu 1848/49. godine formirana je Srpska Vojvodina, na prostoru Vojvodine, kao autonomna teritorija u Habsburškoj monarhiji. Postojala je do 1849. godine kada je umesto nje zvanično formirano Vojvodstvo Srbija i tamiški Banat.\n„Svi smo mi u Vojvodini, kao uostalom i u celoj našoj zemlji, u našoj Srbiji, bez obzira na naciju, veru, ili bilo koje drugo obeležje, apsolutno ravnopravni. To je načelo koje nikada nećemo prestati najbrižnije i najpredanije da čuvamo. I svakom je pojedinačno i kolektivno, u punoj meri obezbeđeno pravo na samobitnost i na očuvanje, negovanje i razvijanje sopstvene posebnosti i sopstvenog identiteta, i u kulturi i obrazovanju na maternjem jeziku, na svim nivoima i u javnom informisanju i u svim drugim oblastima, koje tu posebnost i taj identitet čine. I svaki poseban identitet, bio on srpski, mađarski, slovački, rumunski, bunjevački, hrvatski, rusinski ili bilo koji drugi, našu pokrajinu, a time i celu našu Srbiju čini lepšom i bogatijom" rekao je Igor Mirović, predsednik Pokrajinske vlade.\nSrbiji će biti potrebno vreme da svoju spoljnu politiku uskladi sa stavom EU


Za antimaskere posebne mere na izborima u Nemačkoj, potez izazvao debatu u javnosti – Naši u svetu\nZa antimaskere posebne mere na izborima u Nemačkoj, potez izazvao debatu u javnosti\nObjavljeno 26/09/21 u 18:00\nFoto: Tanjug/ Sven Hoppe/dpa via AP\nU pokrajini Severna Rajna Vestfalija, u više gradova, prenosi javni servis WDR, postavljene su „mobilne glasačke kutije“ na otvorenom kako bi i oni koji ne žele da nose masku mogli na licu mesta da predaju glasove.\nNišta od glasanja u ovom NEMAČKOM GRADU: Pronađena BOMBA, građani pozvani da ne izlaze!\nNaime, u toj pokrajini je obavezno nošenje maski na biračkom mestima.\nNa društvenim mrežama je ova odluka izborne komisije izazvala burnu debatu, jer se mnogi žale da se izlazi u susret onima koji odbijaju korona mere, a imala su mogućnost da glasaju od kuće, putem pošte.\nUdaje se Ivana Španović, veselje će napraviti u Arapskim Emiratima, a evo ko će im pevati na svadbi! (FOTO)\nMilioni Nemaca glasali drugačije nego pre četiri godine, glasovi konzervativaca…


MEDVEDEV POČEO DA ČISTI: Ministar uhapšen zbog primanja mita | WebTribune\nHome U FOKUSU MEDVEDEV POČEO DA ČISTI: Ministar uhapšen zbog primanja mita\nPosted date: новембар 15, 2016 In: U FOKUSU\nMinistar za ekonomski razvoj Rusije Aleksej Uljukajev uhapšen je nakon što je na delu uhvaćen prilikom primanja mita.\nRuski premijer Dmitrij Medvedev je u razgovoru sa predsednikom Vladimirom Putinom zatražio opsežnu istragu.\n“Pričamo o iznuđivanju mita, zajedno sa pretnjama upućenim predstavnicima (ruske većinski državne naftne kompanije) ‘Rosnjeft‘. Uljukajev je uhvaćen na delu prilikom primanja novca”, rekla je za TASS portparolka ruskog Istražnog komiteta Svetlana Petrenko.\nOna je prethodno ovoj agenciji izjavila da je Istražni komitet pritvorio ministra Uljukajeva pod sumnjom da je primio dva miliona dolara kako bi njegovo ministarstvo dalo pozitivno mišljenje o “Rosnjeftovoj” kupovini 50 odsto deonica koje ruska država ima u naftnoj kompaniji “Bašnjeft”.\nPetrenkova je dodala da istražitelji planiraju da uskoro zvanično optuže Uljukajeva i zatraže njegovo zadržavanje u pritvoru.\nPortparol Kremlja Dmitrij Peskov je ranije izjavio da su optužbe protiv Uljukajeva “veoma ozbiljne” i da “zahtevaju veoma ozbiljne dokaze”.\n“Noć je, ne znam da li je ovo javljeno predsedniku (Putinu)”, rekao je Peskov.\nIz kabineta ruskog premijera Dmitrija Medvedeva u međuvremenu je saopšteno da je on upoznat sa pritvaranjem Uljukajeva i navedeno da je Medvedev razgovarao o ovome sa Putinom, založivši se za opsežnu istragu.\nRojters navodi da je Uljukajev najviši ruski državni zvaničnik koji je uhapšen još od raspada Sovjetskog Saveza od 1991. godine.\nPol Krejg Roberts: Najprofitabilniji poslovi u Americi su prevare na Vol stritu\nRatni instruktori SAD su stigli u vojnu bazu Ukrajine\nNovi kralj Saudijske Arabije finansirao Al Kaidu u Bosni\nNATO osniva novi specijalni odred za borbu protiv Rusije


Porto razbio Lester - Soskanal\n» Porto razbio Lester\nObjavio Bojan Pavlović 08/12/2016 - 1:18\nPorto razbio Lester\nLester je ranije obezbedio prvo mesto u Grupi G i na utakmicu u Portu je izašao u kombinovanom sastavu. Porto je morao da pobedi da bi završio ispred Kopenhagena, tako da posle večerašnjeg susreta ima 11 bodova, dva manje od Lestera i dva više od danske ekipe.\nPorto je iskoristio terensku prednost i već na poluvremenu je sa 3:0 golovima Andrea Silve, Hesusa Korone i Jasina Braimija. U drugom poluvremenu je Silva iskoristio penal, dok je Diogo Žota u završnici postavio konačni rezultat.\nOvo je Lesteru bio prvi poraz u debitantskoj sezoni u Ligi šampiona.\nKopenhagen će takmičenje nastaviti u nokaut fazi Lige Evropa, pošto je večeras u gostima pobedio Briž sa 2:0. Danska ekipa povela je već u osmom minutu autogolom Brendona Mekelea, a već u 15. je Matijas Jorgensen povisio na 2:0.\nPosle toga nije bilo previše uzbudjenja, a Briž posle toga nije stvorio nijednu šansu, tako da je učešće u Ligi šampiona završio sa svih šest poraza.


Lokalna samouprava treba da ima za cilj lokalni ekonomski razvoj i jedina adresa treba da bude građanin - ZKA\n22 новембра 2019\nLokalna samouprava treba da ima za cilj lokalni ekonomski razvoj i jedina adresa treba da bude građanin\nGeneralni Revizor Kosova, g. Besnik Osmani, u petak je učestvovao na konferenciji „Lokalna samouprava na Kosovu – 20 godina“. Diskusije su bile fokusirane na dve teme: Lokalna samouprava na Kosovu – napredak i izazovi, kao i strateške orijentacije i među-sektorska saradnja.\nKonferenciji su prisustvovali ljudi koji su doprineli razvoju lokalne samouprave na Kosovu, Direktorka misije USAID-a na Kosovu, Predsednici Opština, predstavnici Asocijacije kosovskih opština, predstavnici akademije, civilnog društva, državnih institucija, međunarodnih organizacija, stručnjaci iz ove oblasti kao i članovi TLP AA.\nPred prisutnima, Generalni Revizor adresirao ključna pitanja i izazova koji su pratili lokalnu samoupravu na Kosovu. On je rekao je da lokalna samouprava treba da bude usmerena na lokalni ekonomski razvoj i da jedina adresa treba biti građanin.\n„Veoma je važno da lokalna samouprava postepeno od svakodnevnih administrativnih usluga napušta pristup koji ima za fokus samo lokalni ekonomski razvoj i adresira se samo građanima“, izjavio je Osmani i dodao da jačanje sistema interne kontrole i inspekcije će povećati dobro upravljanje i sprečiti razvoj aktivnosti prevare.\nOn je napomenuo da napredak lokalne samouprave karakteriše s nekoliko procesa. Jedna od njih se odnosi na izborni sistem koji je uticao na razvoj demokratije na lokalnom nivou i to je veliko postignuće. Dodao je da postoji efikasno i uravnoteženo upravljanje između izvršne vlasti i zakonodavne vlasti na lokalnom nivou što je omogućilo potrebne kompromise za razvoj same lokalne demokratije.\nMeđutim g. Osmani je naglasio da se i lokalna samouprava suočila sa izazovima, a jedan od glavnih izazova je, prema njegovim rečima, preklapanje ovlasti vlasti, nejasnoće koje postoje između centralne i lokalne uprave. Opštine nemaju finansijsku sposobnost i to je najveći izazov, stoga je potrebna radikalna promena koja se povezuje sa fiskalnim politikama, načinu finansiranja opština i njihove nezavisnosti, dodao je Osmani.\nG. Osmani naglasio je potrebu za izbornu reformu da bi se izbor predsednika vrši u prvom krugu, da bi imali skupštine sa manjim brojem savetnika i primarnu zastupljenost angažovanja izabranih članova da oni igraju zakonodavnu ulogu na aktivan način i da ne budu članovi sa honorarom u skupštinama opština.\nKonferencija „Lokalna samouprava na Kosovu – 20 godina“ organizovana je od strane udruženja TLP AA – program za transformaciono liderstvo – Alumni Association, koja je dobrovoljno udruženje od oko 300 studenata koji su vraćeni na Kosovo iz američkog studijskog programa koji je pružio TLP SP i podržan od strane USAID-a i Vlade Republike Kosovo.